Zozketa: 6 zenbaki Gasteizko Maratoi Erdirako, bakarrik edo beste pertsona batekin egin dezazun - Ba da beste modu bat | Laboral Kutxa Blog\nDortsal bat irabazleak:\nBi dortsal irabazleak\nAbenduaren 17a, igandea. Egun hartan, Gasteizko Maratoi Erdia izango da. Hartan lasterka egin nahiko zenuke Gabonetako jaietan sasoi onean sartzeko? Bete zure datuak formularioan, besterik ez. LABORAL Kutxa lasterketaren babeslea denez, sei zenbaki ditugu eta bat edo bi irabazteko aukera eman nahi dizugu, nahi duzun bezala. Lasterketa bakarrik egin nahi baduzu, aukeratu “zenbaki bat” formularioan, eta beste pertsona batekin joan nahiago baduzu, aukeratu “bi zenbaki”. Irabazleetako bat bazara, zurekin harremanetan jarriko gara, eta, lasterketaren aurreko egunean, zenbakiak jaso ahal izango dituzu.\nInskripzio ofizialak itxita daude\nGasteizko Maratoi Erdia gure inguruko lasterketarik beteranoena da. Duela lau hamarkada baino gehiago sortu zen; hain zuzen, aurtengoa 40. edizioa izango da. Tradizio handiko lasterketa da Arabako hiriburuan, eta, urterik urte, gero eta famatuagoa da. Horrexegatik, inskripzio ofizialak amaitu egin dira. Beraz, Maratoi Erdia egin nahi baduzu, hau da zure azken aukera.\nAzken eguna: abenduaren 1a.\nMaratoi Erdia egitea gustatuko litzaizuke? Ez izan zalantzarik: idatzi zure datuak formularioan eta aukeratu zenbaki bateko edo biko modalitatea. Parte hartzeko egun gutxi dituzu, izena emateko epea abenduaren 1ean itxiko baitugu. Eta irabazleetako bat bazara, zure izena web-orri honetan argitaratzeaz gain, zurekin jarriko gara harremanetan, eta zure zenbakia jaso ahal izango duzu, abenduaren 16an Gasteizko Jardines de Euleta hotelean.\nAnimatu nahi duzu? Begira nolakoa izan zen iazko lasterketa, ikusgarria!\nTags: Gasteiz lasterketak maratoi erdia maratoia zenbakiak zozketa


Film laburren ordua - Araba - Alea.eus\nFilm laburren ordua\nErredakzioa 2019-03-12 09:22\n'Shellphone' filmaren irudi bat. TOPAGUNEA\nArabako bost herri bisitatuko ditu apirilean Laburbira programak, euskarazko bederatzi film labur aurkezteko.\nGasteiz, Zuia, Maeztu, Arespalditza eta Guardia bisitatuko ditu Laburbira film laburren programak. Apirilaren 3an izango dira proiekzioak Gasteizko Oihaneder Euskararen Etxean, 4an Guardiako zineman eta Murgiako Administrazio Batzarraren egoitzan, eta azkenik, apirilaren 5ean Arraia-Maeztuko udaletxean eta Arespalditzako udaletxean.\nHamaseigarren edizioa bederatzi film laburrekin dator, guztiak 2016 eta 2018a bitartean egindakoak: maitasun istorioak, tentsio bizikoak, bi animaziozko lan, iraganeko kontakizunen bat, Nafarroa Behereko istorio bat, magia, intriga eta umorea dira, besteak beste, aurtengoek dakartena.\nSortzaile gazteen lanak dira gehienak eta esperientzia luzeko zuzendarienak beste batzuk. Bederatzitik zazpi emakumeek zuzendutakoak. Denak uztartuta, ordubeteko proiekzioa osatu dute. Begi ninien koreografia, Arrate Fernandez Itsasorena; Shell Phone, Miren Mujikarena; Ama, Josu Martinezena; Zapatak, Irati Muruarena; June, Arantza Ibarrarena; Ilunpean, Lapatx fims taldekoa, Hotzean garbitu, Maddi Barrenetxa eta Marta Teijeirarena; Erroak Ane Zauzubiskarrena; eta Handiak eta Txikiak Laida Ruizena dira aurkeztuko diren film laburrak.\nEuskaltzaleen Topaguneak antolatzen duen Laburbira zirkuitu ibiltariak Euskal Herriko eta mugaz gaindiko aretoak bisitatuko ditu, bi helbururekin: euskaraz aritzen diren sortzaileen film laburrak ezagutaraztea eta ikusleei ordu bete inguruko proiekzio entretenigarri batez gozaraztea.


Erreklama al ditzaket hipoteka-gastuak? Ikus dezagun zer dagoen garbi eta zer ez - kontsumoBIDE - BLOGA\negilea: Kontsumobide, Apirila 20, 2017\nBa al dut modurik hipotekaren eratze-gastuak bankuari erreklamatzeko? Zer kontzepturengatik? Zer epe daukat? Epaiketara joan nahi badut, ezinbestekoa al dut abokatua edo prokuradorea? Makina bat zalantza eragin dute galdera horiek, 2015eko abenduan BBVAren kontratu bateko klausula bat abusiboa zela, deuseza zela deklaratu zuenetik Auzitegi Gorenaren epai batek, kontsumitzailea behartzen zuelako hipoteka bat formalizatzeko gastu guztiak ordaintzera.\nBada, galdera horiei erantzun nahirik, Kontsumobide-Kontsumoko Euskal Institutuak jardunaldi bat antolatu du kontsumo-arloko profesionalentzat. Bertan parte hartu dute Edmundo Rodríguez magistratuak, Iñaki Velasco abokatuak eta hiru elkarteotako zerbitzu juridikoek: Euskal Herriko Kontsumitzaileen Batasuna (UCE-EHKB), Euskal Kontsumitzaileen Antolaketa (EKA-ACUV) eta Euskadiko Kontsumitzaileen Elkargoa (EKE-FCE).\nKontsumitzaileek besterik ez\nItxuraz, abiapuntuan denak daude ados. Kontsumitzaileek bakarrik erreklama ditzakete gastuak goi-auzitegiaren epai hori oinarri hartuta. Lehen-lehenik, eskrituran begiratu, ea antzeko klausularik baduten. Eta ez, soilik, etxebizitza erosteko eskatu baldin bazuten hipoteka. Baita lonja bat erosteko edo garaje bat edo bigarren edo hirugarren etxebizitza bat erosteko eskatu bazuten ere –baita noizik eta behin alokatu egiten badute ere–. Higiezina zertarako erabiltzen duten da gakoa. "Negozio modura etxebizitzak alokatzen jardungo balu soilik geratuko litzateke pertsona fisikoa babesik gabe", Velascok dioenez. Subrogazio bat sinatu zutenak ere epaiaren babespean leudeke.\nErreklamatzeko epea zein den ere garbi dagoela dirudi. Ebazpenak deklaratzen du klausula erabat deuseza dela; hau da, baldintza hori indarrik gabe uzten du, eta inoiz jarri izan ez balitz bezala joko da. Horrek zer dakarren segidan? Ez dagoela denbora-mugarik finantza-entitateari gastuak itzul diezazkien eskatzeko. Edozein momentutan egin daiteke. Baina argi! Zehatz-mehatz Gorenak deusez deklaratu zuen BBVAren klausula hori daukatenek bai, bost urteko epea izango dute.\nZein gastu exijitu\nZein gastu exijitu zehazteko orduan hasiko dira, ordea, eztabaidak. Batez ere -Velascok dioen moduan- "Auzitegi Gorenak ez duelako esaten nola edo zenbat itzuli". "Zenbateko guztiak" itzuli beharko liratekeela uste du berak, Europar Batasuneko Justizia Auzitegiak adierazi duelako abusibo deklaratzen diren klausulak "ezin direla ez moderatu ez bildu".\nHipoteka-gastuei buruzko jardunaldia\nHots, deusezak baldin badira, inoiz izan ez balira bezala da, eta, hortaz, ez dago arrazoirik entitateak zenbateko horiek beretzat har ditzan. Horren arabera, kudeaketa- eta tasazio-gastuak ere eskatu ahal izango lirateke, ez soilik notariotzako edo Jabetzaren Erregistroko gastuak edo Egintza Juridiko Dokumentatuen gaineko Zerga.\nEz da iritzi horretakoa, ordea, EKE-FCEko zerbitzu juridikoa. Haren ustez, dena eskatzea "ez da koherentea". Eta oztopo hori saihesteko, azkenean, epaitegietara jotzen baldin bada, Edmundo Rodríguez magistratuaren iritzia da hobe dela erreklamaturiko dirua "zenbatesteko katramila horretan ez hastea". Auzi-eskean "klausula bera eta klausularen ondorioak deuseztatzeko" galde dezatela da haren proposamena. Kopururik bat ere gabe. Hartara, epailearen esku utziko dute diruari buruzko azken erabakia. Ez dira, ordea, denak iritzi horretakoak. Euskal Herriko Kontsumitzaileen Batasunak uste du garrantzitsua dela kopuru bat zehaztea, auzi orotan eragiten diren kostuak kontuan har daitezen. Batez ere epaiketa galtzen baldin badu kontsumitzaileak ordaindu beharko dituelako.\nEpaiketa, abokatu eta prokuradorearekin\nHipoteka-gastuak erreklamatzeko arazo handiena eskabide horiek jarraitzen duten bidea da. Lehenengo urratsa auzitegiz kanpo egiten da; bankuak ez du batere dirurik itzultzen eta amaitu da urratsa. Orduan, auzibidera jotzea besterik ez zaio geratzen kontsumitzaileari. Eta epaileak hipotekan jasota dagoen klausula hori deuseza dela deklaratzea behar duenez, tramitazioa epaiketa arrunt delakoaren bidetik egitea beste aukerarik ez dago, baina, horretarako, abokatua eta prokuradorea behar dira, derrigor.\nHaiei ordaindu egin behar zaie, eta gerta liteke epaiketa galtzea -auzi-jartzaileak ordaindu behar kostuak-; ez harritu, hortaz, elkarteak ados ez egotea komenigarria ote den edo ez auzi-eskea banaka egitea. Batzuek baietz diote, aurrera; eta beste batzuek nahiago dute tentuz ibili; epai gutxi egon baita orain arte gai honi buruz.\nAntza denez, denborak eta ebazpen judizialek erakutsiko dute, azkenean, zein den aukerarik egokiena.


Ibai-parkearen lehenengo hurbilketa herritarrei - Kronika\nUdala - Urumea Berri\nIbai-parkearen lehenengo hurbilketa herritarrei\nAndre Gobaragilearen inguruan informazioa eman zen pasa den asteartean udaletxean eta ekarpenak ere entzun ziren.\nAndre Gobaragilea ibai-parkea eraikitzen ari dira Urumea Berri auzoan, eta horren inguruan informazioa emateko, bilera informatibo irekia izan zen pasa den asteartean udaletxeko areto nagusian. Hurbildu ziren herritarrek nolakoa izango den eta zer ezaugarri izango dituen ezagutu zuten.\nUrumea Berriren osagarri\nUrumea Berri eremuaren osagarria izango da ibai-parkea. Bileran informazioa eman zitzaien herritarrei, eta aldi berean, proposamenak jasotzeko aprobetxatu zuen Udalak. Azaldu dutenez, ekarpen edo proposamen horiek «etorkizunean parkean txertatu ahal izango dira, beti ere, baldintza teknikoak batetzen baldin badituzte».\nInaugurazioa udazkenaren bukaerarako aurreikusten da eta parkea Urumea Berri auzoa eta ibaiaren artean geratzen den lur eremuan kokatuko da, eta «bost futbol zelairen zabalera» izango du. Hain zuzen, «Gipuzkoako ibai parkerik haundiena» izango dela azpimarratu du Udalak.\nBatetik, etxebizitzetatik parkerako sarbidean harmailak izango dira, atsedenaldi gunea sortzeko. Zentzu horretan, piknik eremua ere izango du parkeak, urmaela eta Andre Gobaragileen eskulturaren ondoan. Eskultura hori izango da, hain juxtu, parkeari izena emango diona, kultura teknikariak proposatuta; Andre Gobaragileen Parkea izango da.\nBertako zuhaitzak, naturarekin bat eginez\nBestalde, zonalde batean herri baratzak ere bereiztuko dituela azpimarratu da, «gaur egun duen eskaintza areagotzeko». 40 dira gaur egun herri baratzak. Gainontzeko landarediari dagokionez, URA Agentziarekin eta Gipuzkoako Foru Aldundiarekin egin da. Erriberako bertako espezietako zuhaizak landatu dira. Gutxi gorabehera, lauzpabost metroro jarri dira.


BIOGENETICS, ciencias ómicas aplicadas...\nBIOGENETICS ®-ek teknologia disruptibo berriak garatzen ditu genomika, proteomika eta metabolomikaren aplikazio praktikorako, hain zuzen ere nekazaritzako elikagaiak, nekazaritza eta abelazkuntza eta biodibertsitatearen kontserbazioaren sektoreetan.\nBIOGENETICS ®-ek jabetzan dauzkan fingerprintig edo GENOMID ® bezalako bio-identifikazio teknologia potente eta berritzaileak ditu. Aipaturiko GENOMIDek irtenbide eraginkorrak eta erabilera anitzekoak eskaintzen ditu identifikaziorako, bitan egiaztagarria eta falktsutuezina. Identifikazio hori edozein izaki bizidun edota izakiotatik sortutako nekazaritzako produktuena izan daiteke.\nHorrekin guztiarekin batera, 2DNA plataforma bio-informatiko esklusiboaren garapenak, zeinak zilegi egiten duen funtzionalitate QRdun (quick response) 2D kode grafikoen bitartez identifikaturiko genotipoaren errepresentazio grafikoa, posible egiten du bere aplikazioa erabilera praktiko askotan eta bereziki nekazaritzako elikagaien identifikaziorako.\n"Identitate bermatuaren" zertifikazio sistema hau lotu egiten da, edozein smartphone erabilita eskanea daitezkeen 2DNA kodeetan automatikoki programaturiko ekintzen bitartez, "SeQFood" deritzon Interneteko sare tematikoarekin, era horretara egun diren nekazaritzako elikagaien kalitate zertifikaziorako eskemak hobetzeko potentzial ikaragarri handia eskaintzen da elikagaien segurtasuna hobea lortzen delako, beste horrenbeste ekoizle eta banatzaileentzako balio erantsiarekin, bai eta kontsumitzailearen asebetetzearekin.\n2DNA edo "genoma digitala"\t>\nGENOMID - Elikagaien Etiketatze Inteligentea\t>\nGENOMID ® babestuta eta jabetzan den teknologia bat da. Bere helburua nekazal, abeltzain zein arrantza produktuen identifikazio kualitatibo nahiz kuantitatiboa egitea…\tRead More\nEkoMolekular BIOGENETICSek doitu duen teknologia multzoa da, hain zuzen ere biodibertsitatearen zaintzea eta motorizatzearekin erlazionaturiko alderdien ohiko analisirako, betiere erreminta…\tRead More\nPatogeNOM patologia infekzioso eta kongenikoen diagnostiko molekularren produktu (kits) eta zerbitzu sorta bat da. BIOGENETICSek RT-PCR eta PCR (azken puntua) bidez…\tRead More


AENOR: Tripulatzaile gabeko aireko sistemetarako ISO arauak\nTripulatzaile gabeko aireko sistemetarako ISO arauak\nMadrilen bildu da ISO/TC 20/SC 16 batzordea, tripulatzaile gabeko aireko sistemei edo droneei buruzkoa, eta droneen diseinua eta garapena, fabrikazioa, entrega, mantentze lanak, sailkapena, ezaugarriak eta segurtasun alderdiak normalizatzeaz arduratzen dena.\nHainbat herrialdetako ordezkariak joan ziren bilerara, besteak beste, Espainia, Alemania, Frantzia, Erresuma Batua, Estatu Batuak, Txina, Koreako Errepublika, Errusia, Japonia, Danimarka eta Italia. Bileraren helburua izan da droneak fabrikatzerakoan eta erabiltzerakoan segurtasun baldintza teknikoak bateratzea.\nEtorkizuneko lau arau eztabaidatzeko egin zen topaketa. ISO 21384-1 arauak (Unmanned aircraft systems - Part 1: General specification) sektore honetako arau guztietarako erreferentzia izango diren terminologia eta definizioak zehaztuko ditu. Aldiz, ISO 21895 arauak (Categorization and classification of civil unmanned aircraft systems) tripulatzaile gabeko aireko sistemen kategoriak eta era horretako sistema guztien sailkapena jasoko da.\nBestalde, ISO 21384-2 arauak (Unmanned aircraft systems - Part 2: Product systems) tripulatzaile gabeko aireko sistemen eta, beharrezkoa bada, haien elementuen diseinuko eta fabrikazioko segurtasun baldintzak jasotzen ditu.\nEta 21384-3 ISO arauak (Unmanned aircraft systems - Part 3: Operational procedures) tripulatzaile gabeko aireko sistemak erabiltzeko segurtasun baldintzak zehaztuko ditu.\nEspainia arau horiek prestatzen ari diren hiru lantaldeetan dago, eta Espainia da ISO-21384-1 proiektuko liderra (Unmanned aircrat systems -- Part 1: General specification). Batzorde nazional arduraduna CTN 28/SC 2 da (Tripulatzaile gabeko sistemak); 2016ko uztailean eratu zen formalki, eta haren idazkaritza UNEren esku dago.


"Espainiako txapelketa daukat orain buruan, martxoan ospatuko dena" - Zubieta - Noaua.eus\n"Espainiako txapelketa daukat orain buruan, martxoan ospatuko dena"\nNoaua Aldizkaria 2019-12-17 17:11\nGipuzkoako Foru Aldundiak antolatutako Kirolgalako irabazleak aurkeztu berri dituzte, eta ez da usurbildarrik izan tarteko. Hautagaien artean ordea, Nahia Zudaire zubietarra zegoen, besteak beste. 16 urteko igerilari gaztea da zubietarra, eta kirol egokituan dihardu txikitatik. Haren ibilbidea ezagutu nahi izan du NOAUA!k.\nNOAUA!: Gipuzkoako Foru Aldundiak 2019an antolatutako Kirolgalan hautagaien artean izan zaitugu nahiz eta ezin izan duzun irabazi. Nola hartu zenuen hautagaien artean egotea?\nNahia Zudaire: Oso pozik hartu nuen berria. Uste dut lehen aldia izan dela Kirolgala batean elbarritasuna duten pertsonak eta ez dutenak barnebiltzen dituztela. Aitorpen bat izan da ez soilik kirolari gisa, baizik eta kirolari egokitu moduan. Bideak irekitzen ari direla esan nahi du horrek, eta pozgarria da.\nZure lana ezagutaraztera emateko aukera izan da, ezta?\nEliteko kirolari ezagunen artean egonda gustora sentitu naiz, kirolari egokituen artean ezagutarazteaz gain, kirolari modura ezagutuko naute horrela. Hala izan behar luke beti. Irakasleek eta eskolako lagunek ere ikusi nautela esan didate eta nire aldeko bozka eman dutela ere bai. Zentzu horretan desberdintasunak ikusi ditut; hobekuntzak.\nEz dira gutxi azken aldian lortu dituzun garaipenak. Espainiako selekzioarekin ere bazabiltza, Tokio duzu helmuga?\nMarkak urria amaieran jarri zituzten, eta nahiko zailak direla ikusi dut. Garaiz hasi behar da txapelketetan maila ematen. Joan den urtean, adibidez, ekaina amaieran hasi behar nuen txapelketak irabazi eta maila ematen, aurten, berriz, martxoan hasi beharko dut maila defendatzen. Aurten munduko txapelketan konturatu naiz dena ez dela txapelketa, ibilbideaz disfrutatu behar dudala. Saiatuko naiz Tokiora joaten izugarrizko esperientzia delako, baina batez ere bitarteko bidea disfrutatzen saiatuko naiz. Behin momentua iritsita prest ikusten banaiz aurrera egingo dut, baina ikusten badut presioa gehiegizkoa dela eta ez naizela maila emateko gai izango ez dut aurrera egingo. Gogoa daukat parte hartzeko, baina pixkanaka egin behar dut. Marka batzuk asko jaitsi beharra daukat, baina gogo handiekin hartzen ditut entrenamentuak eta gustora nabil. Gai ikusten naiz maila ematera iristeko.\nAsko entrenatzen duzu maila horretan mantentzeko, baina elikadura eta psikologia ikuspuntua ere garrantzitsuak izango dira, ezta?\nDenetariko entrenamentuak egiten ari naiz orain, proba luzeak eta laburrak egiten. Astean sei egunetan entrenatzen dut, bakoitzeko bi ordu. Udan munduko txapelketa prestatzeko goizez eta arratsaldez entrenatzen nuen, baina orain lasaiago nabil denboraldi aurre honetan. Maiatzean izango da Europako txapelketa eta ordurako gogorrago hasi beharko dut entrenatzen. Joan den urtearekin konparatuta lehenago hasi beharra daukat gogor. Ikuspegi psikologikoa landu beharko nuke, kirola fisikoki gogorra da, baina alde psikologikotik gogorragoa agian. Aurten munduko txapelketa amaitu eta berehala hasi behar izan dut eskolan, eta gogorra izan da deskantsatzeko denborarik ez izatea. Badaude momentu batzuk laguntza behar izaten duguna. Nik lagun eta familiaren aldetik laguntza eta babes handia izan ditut beti, eta alde horretatik oso pozik nago. Dieta eta jateko ohituren aldetik ez dut inolako dieta berezirik jarraitzen. Nik uste ez nintzatekeela gai izango dieta bat jarraitzeko, eta oraindik ez daukat adinik horrelako presioetan sartzeko. Nik uste orain dietekin hasiko banintz, aukera handiak izango nituzkeela muturrerako joera hartu eta benetako arazo batean erortzeko. Beraz, momentuz denetik janda ongi joan zait eta halaxe jarraituko dut.\nLasarten entrenatzen duzu egun. Betidanik hala egin duzu?\nDuela bi urte arte kirol egokituko talde batean ibiltzen nintzen baita ere, baina orain Buruntzaldean bakarrik nabil. Anoetan ere entrenatzen dut batzuetan, igerileku luzean.\nIgeriketa egokituan ibiltzen zara. Nola funtzionatzen dute txapelketek kirol egokituan?\nEspainian kirol egokituan klaseak daude, hau da, elbarritasun mailaren arabera klase bat bakoitzak klase bat dauka. Espainian klase bakoitzeko ez daude igerilari gehiegi, orduan, klase bakoitzak munduko marka bat dauka eta hura apurtzen saiatu behar du. Horren arabera puntuak ematen dituzte. Puntuazio parekide bat da nolabait. Ni baino klase altuagoa duen pertsona batek uretan irabaz nazake, baina nik puntu gehiago eskura ditzaket nire markaren araberako puntuengatik. Interesgarria da horrelako txapelketak izatea denetariko pertsonekin igeri egiteko aukera ematen didalako. Europa eta munduko txapelketetan, berriz, klase bakoitzak bere txapelketa propioa dauka.\nEpe motzean zein erronka dituzu?\nEspainiako txapelketa daukat orain buruan, martxoan ospatuko dena. Helburu gisa hori jarri dut. Europako txapelketa jarriko banu, oso urruti dago eta lasaitu egin nahiteke. Orduan, bidea pixkanaka egiten joateko gertuagoko helburuak jarri beharra daukat. Entrenamentuetan zerbait izan behar dut buruan nolabait. Disfrutatzeko asmo horrekin jarraitzeko aukera ematen didate horrelako txapelketek, presiorik gabe.\nZein litzateke zure ametsik handiena?\nDuela gutxi arte Joko Olinpiko batzuk zirela esango nuke, baina orain ez dakit benetan hori den nahi dudana. Prozesua nolakoa den ikusi dut orain, eta zer nolako lana egin behar den hara iristeko. Ez dakit zein puntutaraino daukadan gaitasuna eskakizun horietara heltzeko. Igeriketaz disfrutatu nahi dut orain, joan den urtean jendeaz disfrutatu nuen, baina ez igeriketaz.


«Herrien artean sareak sortzea beharrezkoa dela uste dut» - Goierriko Hitza : Goierriko Hitza\nAurretik zinegotzia izandakoa zara, baina pauso bat aurrera eman eta alkatetzarako aurkeztu zinen. Zergatik?\nAlkatetzak denbora eskatzen du. Orain errelebo kontratuarekin nago eta lanaldi murriztua dut, beraz, denbora libre gehiago dut. Horregatik eta, bestalde, erantzukizunagatik ere aurkeztu nintzen alkategai. Gainera, zerrendak osatzeko jendea ez dago soberan. Lan taldearekin ere oso gustura nago. Talde gaztea da. Pozik nago.\nZeintzuk dira zure kezkak?\nAlkate izateak beste ikuspegi bat ematen du. Oraintxe dudan kezketako bat, Itsasondoko eskola berriaren obra bideratzea da. Eusko Jaurlaritzak egingo du, baina interlokutore lanak egitea tokatzen zait. Obrak oraindik ez dira hasi, baina haiek iraun bitartean zer egin eta nola antolatu planifikatu behar da. Gainera, terreno guztiak ez dira udalarenak, horregatik, orain ari gara urbanistikoki plan bat egiten. Obrak hurrengo ikasturtean hastea espero dugu. Ondoren, urte pare bat beharko dute eskola berria izango dena egiteko, bi ikasturte. Bien bitartean, udaletxean kokatuko dira. Tarte horretan, jantokiari ere irtenbidea bilatu behar zaio. Kaxintanen kokatuko dugu.\nBestalde, Adifekoekin harremanetan gaude, trenbide pasagunea kentzeko. Proiektua egingo dute, hura begiratu, aztertu eta badugu lana horretan ere.\nUrte dexente dira Itxasondon lan dinamika aldatu zenutela. Horrela jarraitzea da asmoa?\nNoski!. Hiru lan talde daude: herri bizitza, lurralde antolaketa eta ongizatea. Udalbatzak 2005ean onartu zuen herritarren artean diseinatu zen Itsasondoko Agenda 21eko lehenengo Ekintza Plana; udalaren kudeaketan, herritarren parte har- tzea nolakoa izan behar zen zehaztu zuen, eta harrezkero, horrela ari gara lanean eta horrela jarraituko dugu.\nKontuan izan behar da, udalak osatzea geroz eta zailagoa dela eta herri batzuetan komeriak daudela. Jendea inplikatzeko modua da, batzuei zinegotzia izateak errespetu handia ematen baitie. Baina horrelako lan dinamiketan parte hartzeko prest daude. Lan taldeek ondo funtzionatzen dute. Udaleko zinegotziek ere parte hartzen du-te: Ongizate lan taldean Aiora dago; Herri bizitzan Maddi Alberdik jarraitzen du; ni Lurralde Antolaketan nago.\nOngizate lan taldea zertan ari da oraintxe?\nOsakidetzako Osasun Publikoak, Ordizian adibidez, herritarren ongizateaz arduratzen den langile bat dauka. Pertsona hori arduratzen da zahartzaro aktiboaz eta gizartearen osasunaz, gaixotasunez harago. Itsasondo bezalako herri txikietan horretarako langile bat lanaldi osoz izatea zaila da, baina herri txikiak elkartuz posible egin dugu. Arama, Altzaga, Gaintza, Zaldibia, eta Itsasondok adibidez, duela bi urte lortu genuen eta herrian giro osasuntsua bultzatzeaz arduratzen da. Adikzioak, Tipi Tapa ekimena eta beste hainbat gai garatzen ditu. Hortik ateratzen dudana da herrien artean sareak sortzea behar-beharrezkoa dela.\nOrain herri bakoitzean diagnostiko bat egin nahi dute, hala jakinarazi zigun Osakidetzak. Guk lanak aurreratuta ditugu, Ongizate lan taldeari esker.\nHerrien artean sareak sortzea esan duzu.\nItsasondo herri txikia da eta herri handiagoek dituzten zerbitzuak izatea zaila da. Horregatik, sareak sortu behar ditugu beste herriekin.\nBaina hortik harago, aldundiari edo jaurlaritzari eskaeraren bat egitera joateko orduan, ez da gauza bera Itsasondo bakarrik joatea, edo sei-zazpi herriren izenean joatea. Indarrak batzea beharrezkoa da. Adibide bat jarriko dizut. Duela gutxi, sei herri horien artean eskaera bat egin genion aldundiari. Izan ere, Itsasondora etortzeko Ordizian dagoen N1 errepideko irteera eta gero, bidegurutze oso txarra dago. Guztiei eragiten digun zerbait da eta beraz, eskaera bateratua egin genuen.\nBatzen zaituzten gai ugari daude. Zer beste duzue?\nAzpiegiturei dagokienez, Itsasondok ezin ditu Ordiziak dituen kirol azpiegiturak eduki. Hortaz, zergatik ez Ordiziakoak aprobetxatu? Herrien artean sareak eraikitzea ere bada hori.\nLurralde Antolaketari dagokionez, aipatu dituzu proiektu batzuk. Beko Kale berritzeko asmoa ere agertu zenuten. Horren inguruan zer konta dezakezu?\nTrenbide-pasagunea kentzearekin batera doa Beko Kaleko berriztapena. Kontua da gaur egun pasabide hori dagoen tokian beste zerbait egitea oso zaila dela, lurrazpitik egitea ezinezkoa baita erreka dagoelako, eta zubi bat egitea ere zaila da autobidea oztopo delako.\nBeraz, Beko Kale eta Jaso Garabiak enpresaren artean dagoen eremu horretan egingo dute. Beko Kale bukaeran, errekak meandro bat zuen. 1983. urteko uholdeen ondoren, meandroa zuzendu egin zuten, eta eremu lau bat bat sortu zen. Horren jabetza estatuarena da. Herriko arauetan industriagune bezala dago. Udalaren asmoa da herrigunean dauden industriak eremu horretara eramatea. Orain, esplanada hori salduko digutela esan digute.\nLur eremu horretan, trenbidea igarotzeko pasoa egitea aurreisten dugu baita ere, eta obra horrek Beko Kaleri ere eragingo dio. Kale horrek orain sarrera eta irteera toki beretik ditu. Etorkizunean, alde batetik sartu, kalea zeharkatu eta irteera izango du. Zentzu bakarreko kale bihurtu, espaloiak berritu eta aparkalekuak sortuko ditugu, besteak beste.\nAzken urteetan bizilagun berri asko ditu Itsasondok. Migrazioak gertugoko eta urrutigoko biztanleak ekarri ditu. Horretan ere eskuhartu behar izan duzue.\nUrtero-urtero Harrera eguna antolatzen dugu, kanpotik etorritako bizilagun berriei ongi etorria egin asmoz eta herrian dauden zerbitzuak ezagutu ditzaten. Dugun errealitate bat da, eta udala herritar guztiei laguntzeko dago.\nBestalde, urtean zehar egiten diren ekintza eta bestelakoetan inplikatzen direla konturatzen gara. Pozgarria da hori.\nIngurumenari dagokionez ere, proiektu anbiziotsua abiarazi zenuten.\nItsasondok mendi oso polita dauka eta perretxikoen kontu honekin, geroz eta herritar ge-hiagok ezagutuko du. Eskolan, gida didaktikoa ere egin dute, gai hori landuz. Datorren ikasturtean, natur zientzietan, horren bueltan arituko dira. Horrek guztiak herri giroa sortu, ingurumenarekiko sentsibilizazioa bultzatu du, eta herritarrek inguruan dutena maitatzen ikasiko dute.\nUrkia auzoan ere aterpea berritu dugu eta bisitariak hartzeko moduan dago.\nKultur arloari dagokionez, zer esan dezakezu?\nHilero hainbat ekintza antolatzen dira herrian. Duela gutxitik gainera, kultur eta gazteria teknikari berria dugu eta ea zer moduz doazen gauzak.\nBukatzeko, lau urte barru atzera begiratu eta zer gustatuko litzaizuke ikustea?\nLau urte oso azkar pasatzen dira, baina tira, gauzak poliki-poliki egiten joango gara. Aipatu ditudan proiektuek aurrera egitea espero dut, sareak sortzea eta herritarrak gustura bizitzeko herria egitea.


56. ALDIZKARIA - 2019ko martxoaren 22a\n41E/2019 EBAZPENA, martxoaren 8koa, Nafar Lansare-Nafarroako Enplegu Zerbitzuko zuzendari kudeatzaileak emana, langabeei zuzendutako Lantegi Eskola programak eta Prestakuntza eta Enplegu Programa Integratuak 2019an, 2020an eta 2021ean gauzatzeko dirulaguntzen deialdia onesten duena, Nafarroako Foru Komunitateko lurralderako bakarrik. DDBN identifikazioa: 443268.\nEnplegurako Lanbide Prestakuntzaren Sistema lan arloan arautzen duen irailaren 9ko 30/2015 Legearen bidez, sistemaren osoko erreforma bati ekin zaio eta esparru juridiko berri bat ezarri da, hala enpresek nola Administrazio Publikoek langileen eskura jartzen dituzten prestakuntza eskaintzetarako.\nLege horren 8. artikuluak aurreikusten du, batetik, prestakuntza jarduerak lanarekin batera egitea, enplegu eta prestakuntza prozesu misto bat antolatu eta langileari aukera emanez ikaskuntza formala lanpostuko lanbide praktikarekin bateratzeko, prestakuntza eta ikaskuntza kontratu baten bitartez; bestetik, prestakuntza behar bereziak, laneratzeko zailtasunak edo lanbide-kualifikazioa eguneratzeko zailtasunak dituzten pertsonak trebatzeko berariazko programak ezartzen ditu, horien bidez prestakuntza ekintzak osatzen baitira kontratazio konpromisoekin, ekintzekin eta programekin.\nBi ekimen horiek, eta horiek osatzen dituzten ekintzak, lanbide-kualifikazioak eta gaitasunak eskuratu, hobetu eta etengabe eguneratzera bideratuta daude, izan ere, biztanleria aktiboari bizitza osoan prestatzen segitzeko aukera ematen diote eta pertsonen, enpresen, lurraldeen eta sektore produktiboen beharrak bateratzen dituzte.\nHortaz, beharrezkoa da langabeen enplegagarritasuna hobetzeko neurriak abiaraztea, lan merkatuaren baldintzak hobetuz, Enplegurako Estrategia Europarraren, Erreformen Programa Nazionalaren, Enplegua Aktibatzeko Espainiako 2017-2020 Estrategiaren eta dagokion Enplegu Politikaren urteko Planaren (PAPE/EPUP) esparruan.\nHelburua da kolektibo kalteberak, baztertzeko arriskuan daudenak eta kualifikaziorik gabeko gazteak trebatzea, haien garapen pertsonal eta soziala sustatzearren eta kualifikazio bat eskura dezaten, haiei osoko arreta eskainiz, lan esperientzietan parte hartzeko aukera emanez eta lan munduan sartzen lagunduz.\nLantegi Eskolen programen eta Programa integratuen iraupenak hala behartuta, deialdiaren onarpena denboran luzatzen da eta hiru aurrekontu-ekitaldiren gainean izanen du eragina. Programaren eskaintzaren helburua diren erabiltzaileen profilagatik, proposatzen den edukiaren garapenagatik eta zerbitzuaren intentsitateagatik, beharrezkoak dira 24 hilabeteraino luzatzen diren programak.\nPrestakuntza eta enplegu programa horiek norgehiagokako araubide bitartez emanen diren dirulaguntza publikoekin finantzatuko dira, eta entitate onuradunek gauzatuko dituzte.\nNafarroako Gobernuak 2018ko irailaren 19an hartutako erabakiaren bitartez, Nafar Lansare-Nafarroako Enplegu Zerbitzuko zuzendari kudeatzaileari baimena eman zitzaion 15.000.000 euroko urte anitzeko gastu-konpromisoa hartzeko, lantegi-eskolen eta programa integratuen dirulaguntzak finantzatzeko.\nHorrenbestez, Nafar Lansare-Nafarroako Enplegu Zerbitzuaren estatutuak onesten dituen abenduaren 2ko 263/2015 Foru Dekretuaren 12. artikuluan emandako ahalmenak erabiliz,\n1. Langabezian dauden pertsonendako Lantegi Eskolak eta Prestakuntza eta enplegu programa integratuak 2019an, 2020an eta 2021ean gauzatzeko dirulaguntzen deialdia onestea, Nafarroako Foru Komunitateko lurralderako bakarrik.\n2. Deialdia arautuko duten oinarriak onestea. Oinarri horiek ebazpen honen eranskinean ageri dira.\n3. 2019, 2020 eta 2021erako 13.000.000 euroko gastua baimentzea, langabeendako Lantegi Eskola programak eta Prestakuntza eta enplegu programa integratuak gauzatzeko dirulaguntzak finantzatzeko. Honela banatuko da zenbateko hori:\n• 5.000.000 euro 2019ko Gastuen Aurrekontuko “Lantegi Eskola programak eta Programa berariazkoak. Konferentzia Sektoriala” (950002 96200 4819 242200) partidaren kargura, era honetan banatuta:\n2.500.000 euro lantegi-eskoletarako.\n2.500.000 euro programa integratuetarako.\n• 5.000.000 euro 2020ko Gastuen Aurrekontuko “Lantegi Eskola programak eta Programa berariazkoak. Konferentzia Sektoriala” (950002 96200 4819 242200) partidaren kargura, edo aurrekontuan gaitzen den antzeko partida baten kargura, era honetan banatuta:\n• 3.000.000 euro 2021eko Gastuen Aurrekontuko “Lantegi Eskola programak eta Programa berariazkoak. Konferentzia Sektoriala” (950002 96200 4819 242200) partidaren kargura, edo aurrekontuan gaitzen den antzeko partida baten kargura, era honetan banatuta:\nDeialdia ebatzi ondoren, bi programetako baten aurrekontu-kontsignazioan soberakinik baldin badago, beste programarako erabiltzen ahalko da.\n5. Ebazpen honek ez du administrazio bidea amaitzen, eta honen aurka gora jotzeko errekurtsoa jar daiteke, Eskubide Sozialetako kontseilariari zuzendua, hilabeteko epean, argitaratu eta biharamunetik hasita.\nIruñean, 2019ko martxoaren 8an.–Nafar Lansare-Nafarroako Enplegu Zerbitzuko zuzendari kudeatzailea, Paz Fernández Mendaza.\nDeialdi honen xedea da arautzea lantegi-eskolak edo prestakuntza eta enplegu programa integratuak sustatzen dituzten entitateei dirulaguntzak emateko baldintzak eta eskakizunak.\nEnplegurako lantegi-eskolak langabeek enplegua lortzeko duten aukera hobetzea xede duten programak dira, eta horretarako ikaskuntza eta kualifikazioa jardun produktiboarekin tartekatzen dituzte, langabetu horien lan mundurako sarbidea sustatzeko.\nHorretarako, benetako lanak, obrak edo egiazko zerbitzuak garatuko dira, onura publikokoak edo interes sozialekoak, eta horiek aukera emanen diete lanean ari diren ikasleei benetako lan baten bitartez ikasteko.\nPrestakuntza eta enplegu programa integratuen funtsa da orientazioko, prestakuntzako eta lan munduan sartzeko ibilbide bat egitea, hartzaileei aukera emanen diena enplegua lortzeko dituzten aukerak hobetzeko.\n3.1. Enplegurako lantegi-eskolen hartzaileek eskakizun hauek bete beharko dituzte:\na) 16 urtetik gorakoak eta 30 urtetik beherakoak izatea.\nb) Langabezian egotea, Nafar Lansare-Nafarroako Enplegu Zerbitzuaren mendeko enplegu agentzietan enplegu-eskatzaile gisa inskribatuak egotea eta langabezia txartela indarrean izatea.\nc) Prestakuntzarako eta ikaskuntzarako kontratu bat formalizatzeko aplikatzekoa den araudian ezarritako eskakizunak betetzea.\nd) Proiektuko prestakuntza 2. kualifikazio-mailako profesionaltasun ziurtagiriak eskuratzera bideratua badago, ikasleen profila profesionaltasun ziurtagirietan sartzeko eskakizunetara egokitzen dela bermatuko da.\ne) Lehentasuna izanen dute azken hiru deialdietan onartutako beste lantegi-eskola batean parte hartu ez duten pertsonek.\nAurreikuspenen arabera, programan 20 ikaslek parte hartuko dute, gehienez.\n3.2. Prestakuntza eta enplegu programa integratuen hartzaileek eskakizun hauek bete beharko dituzte:\na) Langabezian egotea, Nafarroako Enplegu Zerbitzuaren mendeko enplegu agentzietan enplegu-eskatzaile gisa inskribatuak egotea eta langabezia txartela indarrean izatea.\nb) Proiektuko prestakuntza 2. kualifikazio mailako profesionaltasun ziurtagiriak eskuratzera bideratua badago, ikasleen profila profesionaltasun ziurtagirietan sartzeko eskakizunetara egokitzen dela bermatuko da.\nc) Lehentasuna izanen dute azken hiru deialdietan onartutako prestakuntza eta enplegurako beste programa integratu batean parte hartu ez duten pertsonek.\nSalbuespenez, profesionaltasun ziurtagiri baten zati bat programatzen den programa integratuetan, lehentasuna izanen dute ziurtagiri horren bestelako prestakuntza moduluren bat, programakoa ez dena, frogaturik dutenek eta, horien artean, modulu gehien frogaturik dituztenek.\n1. Deialdi honetan aurreikusitako programen sustatzaileak entitate hauek izanen dira:\na) Toki entitateak, beren erakunde autonomoak eta horien menpeko edo antzeko entitateak, beren titulartasun osoa toki entitate horiena bada eta Nafarroako Foru Komunitatean badaude.\nb) Nafarroan diren irabazi asmorik gabeko elkarteak, fundazioak eta bestelako entitateak edo zuzenbide publikoko beste korporazio batzuk.\n2. Entitate onuradun guztiek Dirulaguntzei buruzko azaroaren 9ko 11/2005 Foru Legearen 13. artikuluan ezarritako eskakizunak bete beharko dituzte, eta gaitasun aski izan behar dute teknikaren nahiz kudeaketaren aldetik.\nOinarri hauen arabera garatuko diren lantegi-eskolek gutxienez 12 hilabete iraunen dute, eta 24 hilabete gehienez.\nOinarri hauen arabera garatuko diren prestakuntza eta enplegu programa integratuek gutxienez 4 hilabete eta gehienez 11 hilabete iraunen dute.\nPrograma guztiak deialdia onartzen den lehenbiziko aurrekontu-ekitaldian abiatuko dira.\n6.–Lantegi-eskolen programen eta prestakuntza eta enplegu programa integratuen edukiak.\nHaien edukietan jarduketa hauek sartuko dira:\nOrientazio eta tutoretza ekintzak proiektu osoak iraun bitartean eginen dira. Derrigor eduki beharko dituzte:\n–Aurretiazko diagnostikoa edo, lehendik egina badu Nafar Lansare-Nafarroako Enplegu Zerbitzuaren Orientazio Zerbitzuetan, diagnostiko hori eguneratuta.\n–Laneko ibilbide pertsonalizatua, barne sartuta lan munduan sartzeko egindako ekintzak.\n–Banakako ebaluazio eta segimendu saioak eta enplegurako alderdi pertsonalak garatzeko ekintzak, banakakoak nahiz taldekakoak.\nHorretarako, Nafar Lansare-Nafarroako Enplegu Zerbitzuko Lan Orientazioko Zerbitzu Orokorrek ezarritako tresnak (diagnostikoa eta ibilbidea) erabiliko dituzte entitateek, gutxienik.\nEra berean, programak iraun bitartean eta arlo guztietan ekintzaile jardunerako orientazioa eta laguntza emanen zaio parte-hartzaileari, ideia ekintzaileak sustatuz eta bultzatuz, edo parte-hartzaileen eskaerari erantzunez. Programaren memoriak ekintzaile gaitasuna sustatzeko entitateak aplikatuko duen lan-metodologiaren inguruko informazioa jasoko du.\nProiektuaren azken zatian, orientazioa era berezian finkatuko da pertsona onuradunak lan munduan txertatzea lortzeko ahaleginean eta enpresetara sartzeko laguntzan. Horretarako, entitate onuradunek banakako ekintza-plana prestatuko dute, hartzaileak lan munduan txerta daitezen.\na) Osabidezko prestakuntza:\n1. mailako ziurtagiriak ematen dituzten proiektuek beren prestakuntza programetan 50 ordu sartu behar dituzte, gutxienez, oinarrizko prestakuntza emateko, parte-hartzaileek bizi aktibora sartzeko edo beren ikasketekin jarraitzeko aukera izan dezaten.\nb) Gaitasun teknikoetarako prestakuntza:\nLantegi-eskola guztiek izanen dute profesionaltasun ziurtagiri oso bat, gutxienez, 1. edo 2. mailakoa. Prestakuntza eta enplegu programa integratuek modulu egiaztagarri bat bederen izanen dute, 6 hilabeteko edo gutxiagoko iraupena dutenek izan ezik. Azken kasu horretan, posible izanen da gaitasun teknikoetarako prestakuntza programatzea, Estatuko Enplegu Zerbitzu Publikoaren web-orrian argitaratutako prestakuntza espezialitateen katalogoan sartuta ez egonda ere.\nEntitate onuradunak eskabidean azaldu beharko du, kasu horretan, zein ziurtagiri eta modulu diren proiektuaren xedea. Era berean, profesionaltasun ziurtagiri bakoitza arautzen duten errege dekretuetan ezarritako eskakizunak bete beharko dituzte, baita urtarrilaren 18ko 34/2008 Errege Dekretuaren xedapenak ere. Ziurtagiri horien programazioa era modularrean identifikatuko du entitate onuradunak, ikasle berrien sarrera eta haien moduluen egiaztapena errazteko.\nHorretarako, proiektuaren dirulaguntza eskatu aurretik, dagokion profesionaltasun ziurtagiria emateko gaitasun egiaztatua duela erakutsi beharko du entitateak.\nGainera, behin prestakuntza bukatuta, entitateak Nafar Lansare-Nafarroako Enplegu Zerbitzuari “Ebaluazio akta” igorriko dio, bertan adierazita ikasleek prestakuntzaren modulu/unitateetan lortutako emaitzak eta prestakuntza praktikoaren moduluan lortutakoak. Aktarekin batera, profesionaltasun ziurtagiri berri osoa edo partziala egiaztatzeko ikasleek betetako eskabideak aurkeztuko ditu ikastetxeak.\nNEZak beharrezkoak diren tramiteak eginen ditu ziurtagirien egiaztapen partzial edo osoak erregistratu eta prestatzeko.\nc) Gainera, prestakuntza osagarri hau programatu beharko dute:\nLaneko arriskuen prebentziorako ikastaro bat, horretarako homologatua den entitate edo profesional batek emana, behar diren edukiak eta intentsitatea izanen dituena, Prebentzio Zerbitzuen Erregelamendua onartzen duen urtarrilaren 17ko 39/1997 Errege Dekretuan araututakoaren arabera.\nGutxienez 10 ordu izanen dituen genero berdintasuneko prestakuntza, sektoreari dagokiona.\nGutxienez 20 orduko prestakuntza digitalizazio eta alfabetizazio informatikoan.\nGainera, lantegi-eskolen programetan, gaitasun digitaletarako prestakuntza, gutxienez 30 orduko iraupena izanen duena, eta ingurumen-sentsibilizaziorako prestakuntza, gutxienez 5 orduko iraupena izanen duena, emanen dira.\nHorrez gain, lanerako aurretiazko prestakuntza osagarria programatu lezake entitate onuradunak, beharrezkoa ikusten badu.\nd) Espezializaziorako prestakuntza: entitate onuradunak beste zenbait prestakuntza ekintza osagarri ematen ahalko du, programatutako profesionaltasun ziurtagirian jasotzen diren ezagutza teknikoak hobetzeko helburuarekin. Espezializazio horrek hartzaileen lanerako sarbidea erraztuko du.\nProiektuak iraun bitartean programatzen den prestakuntza xehetasunez azalduko da eskabidearekin batera doan memorian.\n6.3 Lantegi-eskoletako benetako lanaren gauzapena:\nLantegi-eskola guztietan funtsezko osagaia izanen da benetako lana, obrak edo egiazko zerbitzuak, onura publikokoak edo sozialekoak, egitea. Horrek, parte-hartzaileek jasotzen duten lanerako prestakuntza teoriko-praktikoarekin batera, ikasitako lanbidean egoki aritzeko gaitasuna bermatzen du eta, aldi berean, ondoren lan mundurako sarbidea errazten du, dela besteren kontura, dela edo norberaren enpresa-proiektuak edo ekonomia sozialekoak sortuz.\nUne oro arduradun orientatzaileak babestuko du lana, eta hark ezarriko ditu irizpideak eta zuzenduko ditu egin litezkeen akatsak. Obra soziala egiten den bitartean pertsona onuradunek eginen duten lana onartutako proiektuko prestakuntza planak eskatzen duen erritmoan egin beharko da.\n7.–Programak nola gauzatuko.\n7.1. Lantegi-eskolen programa bi etapatan banatuko da:\nA.–Lehenengo etapa: Orientazioa eta prestakuntzaren hasiera.\na.1. Etapa horren iraupena, gutxienez, proiektuaren iraupen osoaren %15 izanen da.\na.2. Etapa horrek irauten duen bitartean, laneko orientazioaren eta laneko aurre-gaitasunen inguruko zereginen zati handi bat eginen dute ikasleek. Gainera, entitate onuradunak 6.2 atalean deskribatutako prestakuntza programatzen ahalko du, profesionaltasun ziurtagiriaren prestakuntza izan ezik.\nB.–Bigarren etapa: Orientazioa, benetako lanarekin tartekatutako prestakuntza eta lanerako sarbideko laguntza.\nb.1. Etapa hau profesionaltasun ziurtagiriko prestakuntza emanez hasiko da. Programaren etapa honetan pertsona onuradunak bere prestakuntza osatuko du, proiektuan aurreikusitako benetako lanarekin tartekatuta. Orientazioko lanaren denboran era berezian landuko dira lanera sartzeko ekintzak.\nb.2. Etapa horretan, lanean ari diren ikasleek dagozkien ordainsariak jasoko dituzte, aplikatzekoa den araudian eta oinarri hauetan aurreikusitakoarekin bat.\nHorretarako erabiliko den kontratu motarik egokiena izanen da prestakuntzarako eta ikaskuntzarako kontratua, urriaren 23ko 2/2015 Legegintzako Errege Dekretuaren bidez onetsitako Langileen Estatutuaren Legearen Testu Bateginaren 11.2 artikuluan ezartzen denari jarraikiz, eta Prestakuntzarako eta ikaskuntzarako kontratua garatu eta lanbide heziketa dualaren oinarriak ezartzen dituen azaroaren 8ko 1529/2012 Errege Dekretuaren arabera.\nLanean ari diren ikasleekin sinatutako lan-kontratuen iraupena ezin izanen da proiektuarena baino luzeagoa izan.\n7.2 Prestakuntza eta enplegurako programa integratuak etapa bakar batean garatuko dira, kontuan hartuta orientazioaren pisuak, batez ere, programaren hasieran eta bukaeran izanen duela eragina, eta azken partea dedikatuz pertsona onuradunak lan munduan txertazeari.\nProiektuak irauten duen bitartean 6.2. oinarrian deskribatutako prestakuntza-ekintzak programatu beharko ditu entitateak.\n7.3. Pertsona onuradunak programan sartzea eta ordezkatzea:\nLantegi-eskola eta prestakuntza eta enplegu programa integratu guztiek, hasteko unean, proiektuan ezarritako ikasleen %75 izan beharko ditu, gutxienez.\nPrestakuntza uzten bada, beste pertsona batzuk sar daitezke hartan, utzi dutenen ordez. Proiektuak irauten duen bitartean, edozein unetan sartzen ahalko da jendea, profesionaltasun ziurtagiriko prestakuntza ematen ari denean izan ezik. Kasu horretan, ordezkapena onartuko da prestakuntza-modulu bakoitzaren hasierako 5 egunetan, betiere modulu horren iraupenaren %25 gainditu ez bada.\nIkasleek prestakuntza-ekintzetara joan beharra dute, arretaz eta probetxua ateraz. Ikastaroan parte hartzeak dituen betebeharren berri emanen die parte-hartzaileei entitate onuradunak. Honako hauek dira baztertuta geratzeko arrazoiak:\na) Arrazoitu gabeko hiru hutsegite baino gehiago hilabete batean.\nb) Prestakuntza-ekintza probetxuz ez jarraitzea.\nc) Prestakuntza-ekintzaren garapen arrunta trabatzea.\nd) Begirune edo adeitasun falta irakasleekiko, ikaskideekiko edo prestakuntza ematen duen entitate edo zentroko langileekiko.\ne) Prestakuntza ematen duen entitate edo zentroko instalazioak eta ekipamenduak behar bezala ez erabiltzea.\nf) Zentroko funtzionamendu araudian ager daitekeen beste edozein.\n8.1. Lantegi-eskolako proiektuaren lehenengo etapan parte hartzen duten pertsonak martxoaren 7ko TAS/718/2008 Aginduaren 25. kapituluan ezarritako beken onuradunak izaten ahalko dira, eta arau horretan ezarritako eskakizunak eta baldintzak bete beharko dituzte.\n8.2. Prestakuntza eta enplegu programa integratuen kasuan, parte-hartzaileak bekaren onuradun izaten ahalko dira proiektuaren edozein unetan.\n8.3. Beka horien zenbatekoa Nafar Lansare-Nafarroako Enplegu Zerbitzuak ematen duen dirulaguntza osoaren parte izanen da.\nEntitate onuradunak bere eskabidean zehaztuko du bekak hornitzeko aurreikusia duen diru-kopurua, eta bekak kudeatu eta ordainduko ditu, onuradunaren kontu-korrontean dirua sartuta. Entitate onuradunak izanen du beka zein kasutan gauzatuko den esateko ardura.\nHartzailea lanean ari den egunetan ez dagokio bekarik jasotzerik.\n9.–Lan munduan sartzea.\nProgrametan bermatu beharko da bertan parte hartzen duten pertsona ebaluagarrien %25 gutxienez sartzen direla lan munduan. Pertsona ebaluagarria izanen da programa jarraitu duena gutxienez %50ean. Horren gainetik, entitate onuradunek lan munduan sartzeko konpromiso gehigarria hartzen ahalko dute, eta baloratua izanen da norgehiagokako prozeduran.\nLan munduan sartzea era honetan ulertuko da:\n–Parte-hartzaile guztiekin sinatutako lan kontratuak, proiektuak iraun duen bitartean eta hura amaitu eta hurrengo 6 hilabeteetan lotutakoak. Lan munduan sartzeko konpromisoak justifikatzeko gehieneko epea hilabete batekoa izanen da, sartzeko epea amaitu denetik kontatuta. Horrelako kontratuen gutxieneko iraupena 3 hilabetekoa izanen da, lanaldi osokoak edo parekoak direnean, betiere, lanaldi erditik gorakoak badira.\n–Lantegi-eskola edo programa integratua amaitu ondoren hezkuntza sistemara itzultzen diren pertsonen kasuak lan munduan sartutzat konputatuko dira.\n–Laneratze gisa hartuko dira, orobat, langile autonomoen araubide berezian egiten diren altak eta kuoten ordainketak, gutxienez 3 hilabetetik gorakoak badira.\n10.–Instalazioak, ekipamendua eta prestakuntzarako materiala.\n10.1. Onetsitako proiektuaren memoriarekin bat, entitate sustatzaileak edo proiektuaren garapenean parte hartzen duten beste erakunde edo entitate batzuek eman beharko dituzte proiektuaren funtzionamendu egokirako behar diren oinarrizko ekipamenduak (ikasgelak, lantegiak, altzariak, makinak, etab.).\n10.2. Proiekturako erabiltzen diren ikasgelak, lantegiak eta gainerako gelak ez badira entitate sustatzailearen jabetzakoak, eskabidea egitean egiaztatu beharko da benetan erabiltzeko moduan daudela.\n10.3. Proiektuaren memorian adierazitako gainerako oinarrizko ekipamendua prest egonen da erabiltzeko, hura modu egokian garatzeko beharrezkoa den unean.\n11.1. Parte-hartzaileak hautatu aurretik, proiektua gauzatuko den lurraldeko enplegu agentziak aurretiazko hautapen bat eginen du beti. Entitate onuradunek dagokion enplegu agentziari adieraziko dizkiote proiektuari egokitzen zaizkion profilak eta sartzeko eskakizunak, egoki kudeatu ahal izan ditzan, zundaketa bidez edo zabalkunde publikoaren bidez. Lehentasuna izanen dute orientazio zerbitzuek edo gizarte zerbitzuek bideratutako izangaiek.\nEnplegu agentziak zundaketa sistema erabiltzen badu, bilaketa eremua enplegu agentziaren eraginpeko lurraldera mugatuko da.\nZabalkunde publikoa eginez gero, iragarkian zehaztuko da parte hartu nahi dutenek izena emateko dituzten epeak, moduak eta bideak.\nEntitate onuradunek aurretiazko hautapenerako izangai poltsa bat aurkezten ahalko diote enplegu agentziari, eta bideratzeko mekanismoak antolatuak izan ditzakete, lurralde horretan proiektuan interesa izan dezaketen pertsonekin lan egiten duten beste entitate batzuekin.\nAurretiazko hautapena eginda, enplegu agentziak hasiera batean hautatutako pertsonen zerrenda eta inskripzio eskaerak igorriko dizkio entitate onuradunari, hautapena egin dezan.\nBehin betiko hautapena egiteko orduan, entitatearendako lehentasuna izanen dute Nafar Lansare-Nafarroako Enplegu Zerbitzuaren edo orientazioko entitate laguntzaileen bitartez, orientazio jarduketak, enplegagarritasun ibilbideak edo enplegurako ibilbide pertsonalizatuak egin dituzten pertsonek. Irizpide horren aurretik egonen dira laneratzeko eskubidea gauzatzeko errenta bermatua hartzen duten pertsonak. Hautaketan emakume eta gizonen kopuruen arteko parekotasuna bilatuko da. Nolanahi ere, identifikatutako helburu profesionalen eta proiektuaren helburuen arteko egokitzapena bilatuko da.\nEntitate onuradunak parte-hartzaileen eta ordezkoen zerrendak eta aplikatutako hautapen-irizpideak igorriko dizkio enplegu agentziari, dena behar bezala justifikatuta.\nEnplegu agentziak, bere eskumenen esparruan, deialdi honetan ezarritako eskakizunak bete ote diren egiaztatuko du.\nHalaber, entitate onuradunak parte-hartzaile guztien altak eta bajak jakinarazi behar dizkio Nafar Lansare-Nafarroako Enplegu Zerbitzuari, gertatzen diren unean berean.\n11.2. Aukeratutako ikasleek, sartzen diren egunean ere, aukeratuak izateko eskatu ezaugarriak izan beharko dituzte.\n11.3. Entitate onuradunak, kontratazio bakoitza komunikatzean, eskaintza zenbakia adierazteko konpromisoa hartzen du.\n12.–Zuzendaritzako eta orientazioko langileak, irakasleak eta laguntzaileak.\n12.1. Zuzendaritzako eta orientazioko langileak, irakasleak eta laguntzaileak entitate onuradunak kontratatuko ditu, proiektuan adierazitako profilaren arabera. Entitate onuraduna arduratuko da haien hautaketaz. Nafar Lansare-Nafarroako Enplegu Zerbitzuko enplegu agentziak baliatzen ahalko ditu entitateak, hautaketan lagunduko dioten pertsonak bilatzeko zundaketak egiteko, edo proiektuaren berri zabal dezaten.\n12.2. Bai zuzendari, irakasle, orientazioko nahiz administrazioko laguntzaileak kontratatzeko, bai ikasleak kontratatzeko ere, enplegu-eskaintza egin beharko da Nafar Lansare-Nafarroako Enplegu Zerbitzuan.\n12.3. Langileen gutxieneko ratioa hau izanen da: orientatzaile lanaldi oso bat programaren iraupen osoan, lanaldiaren %50 zuzendaritzarako, eta lanaldiaren %50 administraritzarako.\n13.–Eskabideak aurkezteko modua eta epea.\n13.1. Eskaerak elektronikoki tramitatuko dira Nafarroako Atarian (www.nafarroa.eus), “Tramiteak” atalean dagoen deialdiaren fitxan, “Tramitatu” aukeratuz.\n13.2. Eskaerak aurkezteko epea hogei egun naturalekoa izanen da, deialdi hau Nafarroako Aldizkari Ofizialean argitara ematen denetik hasita. Eskaerak adierazitako epetik kanpo aurkeztuz gero, ez dira onartuko.\n13.3. Eskabidea aurkeztearekin, deialdi hau arautzen duten oinarriak onartzen dira, eta baimena ematen zaio Nafar Lansare-Nafarroako Enplegu Zerbitzuari eskaera ebazteko behar den informazioa kontsultatzeko eta administrazio publikoek egiten edo gordetzen duten dokumentazioa eskuratzeko. Esanbidezko aurkakotasunik balego, dagozkion agiriak aurkeztu beharko dira.\n14.–Aurkeztu beharreko agiriak.\n14.1. Eskabidea eta proiektuaren memoria eredu normalizatuan aurkeztuko dira, agiri hauekin batera:\na) Eskabidea sinatzen duenak entitate eskatzailearen izenean jarduteko ahalmena baduela egiaztatzen duen agiria, indarra duen legeriaren araberakoa.\nb) Dirulaguntzei buruzko azaroaren 9ko 11/2005 Foru Legearen 13. artikuluko 2. eta 3. ataletan aipatu inguruabarren kasu batean ez dagoela dioen aitorpena, horrek onuradun izatea galaraziko bailioke.\nc) Datuen babesari buruzko agiria.\nd) Bestelako laguntzei buruzko aitorpena.\ne) Aurrekoaz gain, Nafar Lansare-Nafarroako Enplegu Zerbitzuak espedientea ebazteko beharrezkotzat jotzen duen beste edozein agiri edo informazio osagarri eskatzen ahalko du.\nAdministrazioan lehendik aurkeztutako agiriak ez dira berriz aurkeztu beharko. Kasu horretan, eskatzailea Administrazio Publikoen Administrazio Prozedura Erkideari buruzko urriaren 1eko 39/2015 Foru Legearen 28.3 artikuluan ezarritakoaz baliatzen ahalko da, betiere adierazten badu noiz eta zein organo administratibotan aurkeztu zituen agiri horiek.\n14.2. Entitate eskatzaileek eskabide bana aurkeztu beharko dute antolatu nahi duten prestakuntza eta enplegu programa integratu bakoitzeko.\n14.3. Dirulaguntzaren eskabidea aurkeztuta, deialdi honetan aipatzen diren baldintzak betetzen ez baditu, interesdunei 10 eguneko epea emanen zaie, idazkia jaso eta biharamunetik hasita, behar diren argibideak edo agiriak aurkez ditzaten, eta adieraziko zaie, halaber, hala egin ezean, eskaerari uko egin diotela ulertuko dela eta espedientea artxibatzeko ebazpena emanen dela, Dirulaguntzei buruzko azaroaren 9ko 11/2005 Foru Legearen 19.3 artikuluarekin bat.\n14.5. Nolanahi ere, deialdian ezarritako epetik kanpora aurkezten diren eskabideak ez dira tramitatzera onartuko, eta, beraz, zuzentzeko aukerarik eman gabe artxibatuko dira; orobat, lan produktiboko fasean gaitasun profesionalak eskuratuko direla bermatzen ez duten eskabideak ere ukatuko dira, eta benetako lan errealen ingurunean, edota onura publikoko eta interes sozialeko zerbitzuak edo produktuak eginez, egiten direla bermatzen ez duten eskaerak ere bai.\nEskabideen balorazioan, honako irizpide hauek aplikatuko dira:\nA.–Garatu beharreko proiektuaren lurralde eremuan erregistratutako langabezia tasa: 30 puntu arte.\nErregistratutako langabezia tasa kalkulatzeko, enplegurako zerbitzu publikoetan erregistratutako enplegu eskabideen kopurua, une zehatz batean, alderatzen da urteko urtarrilaren 1ean bizi ziren 16 eta 64 urte bitarteko pertsonen kopuruarekin.\nX = Nafarroan erregistratutako langabezia tasa deialdi hau argitaratzen den egunean.\nY = Proiektua garatu behar den lurralde-eremuan erregistratutako langabezia tasa.\nY-X = 0,2 edo gehiago bada: 3 puntu.\nY-X = 0,4 edo gehiago bada: 6 puntu.\nY-X = 0,8 edo gehiago bada: 9 puntu.\nY-X = 1 edo gehiago bada: 12 puntu.\nY-X = 1,2 edo gehiago bada: 15 puntu.\nY-X = 1,4 edo gehiago bada: 18 puntu.\nY-X = 1,6 edo gehiago bada: 21 puntu.\nY-X = 1,8 edo gehiago bada: 24 puntu.\nY-X = 2 edo gehiago bada: 27 puntu.\nY-X = 2,1 edo gehiago bada: 30 puntu.\nB.–Parte-hartzaileen aukerak enplegua lortzeko: 35 puntu arte.\n–Proiektuari atxikitako enpresak: Puntu 1 atxikipen bakoitzeko (gehienez ere 10 puntu).\nEnpresen atxikipenak baloratuko dira haien jarduera proiektuaren helburuekin lotua dagoenean bakarrik.\n–Laneratzeko konpromisoak: 25 puntu gehienez.\nBaloratuko da entitate onuradunak ikasleen ehuneko zenbat laneratzeko konpromisoa hartzen duen, 9. oinarrian adierazitakoaren gainetik.\n0,33 puntu emanen dira eskatzen den ehunekoaren gainetik konprometitzen den laneratze-puntu bakoitzeko. Ehunekoak osoak ez direnean, egoki den zati proportzionala emanen zaio.\nAtal honetan puntuatzeko, laneratzearen definizioa izanen da deialdiaren 9. oinarrian ematen dena.\nAtxikipenak justifikatzeko, entitate onuradunak kasuan kasuko enpresak sinatutako justifikazioa aurkeztuko du, Nafar Lansare-Nafarroako Enplegu Zerbitzuan edo Nafarroako Gobernuaren webgune ofizialean (www.navarra.eus) eskura dagoen eredu ofizialaren arabera.\nC.–Prestakuntza planaren kalitatea: 20 puntu arte.\n–Prestakuntza planak prestakuntza osagarria ere aurreikusten badu, deialdian eskatutakoaren gainetik, edo espezializazio adimentsurako estrategian lehentasuna duten arlo ekonomikoekin lotutako prestakuntza: Erantsitako 5 orduko, puntu 1, gehienez 10 puntu arte.\n–Prestakuntza planak espezializazioa ere barne hartzen badu: Proposatutako 10 orduko, puntu 1, gehienez 10 puntu arte.\nPrestakuntzaren eskaintza egokituko da, enpleguko atarian argitaratutako lehentasunezko prestakuntza-ekintzen sailkapena kontuan hartuta, dirulaguntza hauei dagokien fitxan (I. eranskinean).\n–Programan sartzen den prestakuntza lehentasun oso altukoa bada: 15 puntu.\n–Lehentasun altukoa bada: 10 puntu.\n–Lehentasun ertainekoa bada: 5 puntu.\nLehentasun-maila desberdineko prestakuntza ekintzak proposatzen direnean, azken puntuazioa proportzioei erreparatuta kalkulatuko da, prestakuntza bakoitzak orduetan duen pisuaren arabera.\nE.–Entitate onuradunak kalitateko ziurtagiriak izatea (EFQM, ISO, SGSI, kudeaketa aurreratuaren eredua edo antzekoak) edo irakasleendako prestakuntza plana izatea. 5 puntu.\nF.–Emakume eta gizonen arteko berdintasuna bultzatzea:\n–Berdintasun plana: 5 puntu emanen dira programako entitate sustatzaileetako batek bederen berdintasun plan bat duenean indarrean, edo beren estatuetan edo xede sozialetan berdintasuna sustatzea dutenean; edo zuzendaritza-taldean sexu-arteko parekotasuna dutenean; edo berdintasuneko langile delegatuak dituztenean; edo gizon eta emakumeen arteko berdintasunaren entitate laguntzaileen aitortza ofiziala dutenean.\n–Programak parte-hartzaileendako lana eta familia bateratzeko neurriak barne hartzen baditu: 5 puntu.\nG.–Zonifikazioa. 10 puntu.\n10 puntu emanen dira deialdian aurkeztutako proiektua bere eskualdean aurkeztu den bakarra bada, eskualdetzat ulertuta enplegu agentzien eraginpeko eremua. Jarduketaren eremuak Eremu bat baino gehiago hartzen badu, ulertuko da udalerri gehien dituena dagokiola.\nGehieneko puntuazioa: 125 puntu.\nDirulaguntza hartzeko aukera izateko gutxieneko puntuazioa 50 puntukoa da.\n16.–Dirulaguntza emateko prozedura.\n1. Dirulaguntzak emateko prozedura norgehiagokakoa izanen da eta publikotasun, gardentasun, objektibotasun eta berdintasun printzipioak beteko ditu.\n2. Dirulaguntzak ematerakoan, aurkeztutako eskaeren artean dirulaguntzak eskuratzeko baldintzak betetzen dituztenak alderatuko dira, horien artean lehentasun ordena ezartzeko, 15. oinarrian ezarritako balorazio irizpideekin bat. Deialdian erabilgarri dagoen kreditua gainditu gabe, laguntzak esleituko zaizkie ezarritako gutxieneko puntuak gainditu eta ezarritako irizpideak aplikatuta balorazio handiena lortzen dutenei.\n3. Entitate onuradunen batek uko eginen balio dirulaguntzari, laguntza eman duen organoak erabakiko luke, deialdi berririk egin beharrik gabe, puntuazioaren arabera ezarritako hurrenkeran hurrengo dagoen edo dauden eskatzaileari(-ei) ematea, betiere proiektuak eskatutako gutxieneko puntuazioa jaso badu edo dute eta onuradunek laguntzari uko egitearen ondorioz aski kreditu askatzen bada, lehen ukatutako eskaeretako bati bederen erantzuteko.\n17.–Prozeduraren instrukzioa eta Balorazio Batzordea.\n17.1. Prozeduraren instrukzioaz arduratuko den organo eskuduna Nafar Lansare-Nafarroako Enplegu Zerbitzuaren Enplegua Sustatzeko eta Enpresendako Zerbitzuetarako Zerbitzua izanen da.\n17.2. Instrukzio organo horrek Balorazio Batzordeari eskatuko dio, espedienteak ikusita eta aurrekontuan erabilgarri dagoen diruaren arabera, txostena egin dezala, egindako ebaluazioaren emaitza azaltzeko.\n17.3. Balorazio Batzordea kide anitzeko organoa da. Eskabideak ebaluatzeko ardura du, bere ebazpena loteslea da, eta Nafar Lansare-Nafarroako Enplegu Zerbitzu zuzendari kudeatzailearen ebazpen baten bidez izendatuko da. Ebazpen hau argitaratu eginen da.\n17.4. Instrukzio organoak, Balorazio Batzordearen ebaluazioa ikusirik, ebazpenaren proposamen arrazoitua prestatu eta Nafar Lansare-Nafarroako Enplegu Zerbitzu zuzendari kudeatzaileari igorriko dio.\n18.–Ebazpena eta jakinarazpena.\n18.1. Nafar Lansare-Nafarroako Enplegu Zerbitzu zuzendari kudeatzaileak, instrukzio organoak proposaturik, gehienez ere 3 hilabeteko epean emanen du eskatutako dirulaguntza interesdunei onartzeko edo ukatzeko ebazpen arrazoitua. Epe hori esanbidezko ebazpenik eman edo jakinarazi gabe bukatzen bada, eskabidea ezetsitzat joko da.\n18.2. Laguntza emateko ebazpena Dirulaguntzei buruzko azaroaren 9ko 11/2005 Foru Legearen 21.2 artikuluaren arabera arrazoituko da, eta xehetasun hauek jasoko ditu, gutxienez:\na) Aurkeztutako entitateen zerrenda.\nb) Onartutako eta ukatutako proiektuen zerrenda, beren puntuazioa adierazita, eta kontuan hartu ez direnak ere bai.\nc) Onartu den proiektu bakoitzari eman beharreko dirulaguntza.\nd) Emandako diru kopurua osotara.\n1. Programa bakoitzeko eman beharreko dirulaguntzaren kopurua zenbateko hauen batuketa eginda aterako da:\na) Orientazio eta laguntzarako eta programaren kudeaketa eta koordinaziorako dirulaguntza.\nc) Lantegi-eskoletan lanean ari diren ikasleen soldaten kostuak ordaintzeko dirulaguntza.\na) Orientazio eta laguntzarako eta programaren kudeaketa eta koordinaziorako dirulaguntza:\n5.924,17 euro emanen dira programaren iraupeneko hilabete bakoitzeko, edo dagokion proportzioa.\nDirulaguntza hartu daiteke, baita ere, entitate onuradunak programan hala aurreikusten badu, zuzendaritza-taldeko langileak proiektua hasi baino 15 egun lehenago eta proiektua amaitu eta ondorengo 15 egunetan ere kontratatzeagatik. Zenbatekoa finkoa izanen da: 1.250 euro.\nb) Prestakuntzarako dirulaguntza:\nEman beharreko zenbatekoa prestakuntzaren lanbide-arloaren araberakoa izanen da, hurrengo koadroan dagokion modulua biderkatuz ordu kopuruekin eta proiektuko parte-hartzaileen kopuruarekin.\nAurreko taulan agertzen diren lanbide arloei ez dagokien prestakuntzaren kasuan, berriz, modulua izanen da 6,87 eurokoa, parte-hartzaileko eta prestakuntza orduko.\nDirulaguntza hartzeko aukera izanen duten prestakuntza-orduen gehieneko kopurua kalkulatzeko honela eginen da: 30 ordu bider iraupenaren hilabete kopurua.\nLantegi-eskolen bigarren etapan, kostu horietarako dirulaguntzaren zenbatekoa urtero ezartzen den lanbide arteko gutxieneko soldataren %75 izanen da. Diruz lagunduko dira, orobat, enplegatzailearen kargura ordaindutako Gizarte Segurantzaren, Soldatak Bermatzeko Funtsaren eta Lanbide Heziketaren kuota guztiak, kontratu horietarako araudi berariazkoan ezarritakoak.\nLegez edo erregelamendu bidez ezarritako derrigorrezko oporrak benetan egindako ordu gisa zenbatuko dira dirulaguntza finkatzearen ondorioetarako.\nEntitate onuradunak aurreikusita dituen kasuetan, hartu beharreko dirulaguntzari kopuru hauek gehituko zaizkio: 9 euro × aurreikusitako egun bekaduna × ikasle kopurua, lantegi-eskolen kasuan, eta 12 euro × aurreikusitako egun bekaduna × ikasle kopurua, prestakuntza eta enplegu programa integratuen kasuan.\n20.–Dirulaguntzaren ordainketa eta justifikazioa.\n20.1. Dirulaguntzaren azken justifikazioa egin aurretik, konturako ordainketak eskatzen ahal ditu entitateak, gehienez hiru aldiz, egikaritzako memoria tekniko bat aurkeztuz gero.\nKonturako ordainketen kopuru osoa ez da izanen emandako dirulaguntzaren %60 baino handiagoa.\nAzaroaren 15etik abenduaren 31ra bitartean gauzatzen den jarduera hurrengo ekitaldiko aurrekontuari atxikiko zaio.\nEntitateak memoria tekniko bat aurkeztu behar du urte bakoitzeko azaroaren 30a baino lehen, bertan azalduz konturako azken ordainketatik hilaren 15a bitarteko egikaritza.\n20.2. Dirulaguntzaren azken likidazioa egiteko, entitate onuradunak ondoren aipatzen diren justifikatzeko agiri hauek aurkeztu beharko ditu, proiektua amaitu eta biharamunetik aurrera kontatuta, gehienez hilabete batean, edo azaroaren 30etik, hilabeteko epe horrek azaroaren 30a gainditzen duten proiektuen kasuetan:\n1.–Dirulaguntza ematean ezarritako baldintzak bete direla justifikatzen duen jarduera-memoria bat. Bertan azalduko ditu egindako jarduerak eta lortutako emaitzak eta zehaztuko ditu prestakuntzan, orientazioan, ekintzaile-gaietan eta laneratzeko laguntzan garatutako lanak, hala nola ikasle bakoitzaren orientazio eta jarraipen ibilbide banakakoak ere.\n2.–Justifikatzeko memoria ekonomikoa, gutxienez zehaztasun hauek bilduko dituena:\na) Onuradunaren adierazpena modulutzat hartutako unitate fisikoen kopuruari buruz (prestakuntza bukatzen duten parte-hartzaileak eta prestakuntza orduak).\nb) Dirulaguntzaren zenbatekoa, jarduketen memorian kuantifikatutako jarduera-datuen gainean eta oinarri arautzaileen moduluen gainean kalkulatuta.\nc) Diruz lagundutako jarduera finantzatu duten bestelako dirulaguntzen edo diru-sarreren azalpen zehatza, bakoitzaren zenbatekoa eta jatorria adierazita.\n3.–Diruz lagundutako langileen kontratuen aurkezpena.\n20.3. Frogagiriak egiaztatuta, Nafar Lansare-Nafarroako Enplegu Zerbitzuak espedientea bukatzeko eta likidatzeko ebazpena emanen du, hiru hilabeteko epean, dokumentazio hori aurkezten denetik hasita. Hala badagokio, errekerimendua eginen du justifikatu gabeko zenbatekoak itzultzeko, edo dirulaguntzaren baldintzekin bat etortzen ez direnak. Kasu horietan, dagozkion berandutze-interesak aplikatuko dira, azken ordainketaren egiazko datatik itzulketa erabakitzen duen likidazio ebazpenaren egunera arte doan epearen gainean kalkulatuta.\n20.4. Dirulaguntza justifikatzeko ezarritako epea iraganik, entitate onuradunak ez baditu aurkeztu frogagiriak, organo eskudunak onuradunari eskatuko dio 15 eguneko epe luzaezinean haiek aurkez ditzan. Nolanahi ere, aurkeztutako agiriak justifikaziorako aski ez badira, Nafar Lansare-Nafarroako Enplegu Zerbitzuak atzemandako akatsak jakinaraziko dizkio entitate onuradunari, 10 eguneko epe luzaezinean zuzen ditzan.\nJustifikazioa ezarritako epean edo zuzenketak egiteko ematen den epean aurkeztu ezean, justifikatzen ez diren gastuak eta ordainketak kobratzeko eskubidea galduko da.\n20.5. Dirulaguntzaren zenbatekoa finkatzearen ondorioetarako, prestakuntza bukatu duten ikasleak hartuko dira kontuan. Ikasleak prestakuntza bukatu duela ondorioztatuko da prestakuntzarako ekintzako orduen %75era edo gehiagotara joan bada. Prestakuntzarako ekintza esaten zaio proiektuan barna emandako prestakuntza-ordu guztien batuketari, prestakuntza praktikoa barne dela. Gainera, prestakuntzarako ekintza bukatu dutela onartuko zaie lana aurkitzeagatik edo bekagatik edo lanetik kanpoko praktikengatik bertan behera utzi behar izan dutenei, baldin eta prestakuntza-ekintzaren %25 egin badute, gutxienez. Horretarako, ezin dira 5 egun natural baino gehiago pasa, langabeak prestakuntza-ekintza uzten duen egunetik, kontratua, beka edo lanetik kanpoko praktika hasten duen egunera arte.\nDeialdi honen babesean jasotzen diren dirulaguntzak bateragarriak dira Foru Komunitateko Administrazioak, beste administrazio publiko batzuek, beste entitate publiko edo pribatu batzuek edo partikularrek, nazionalek zein nazioartekoek, diruz lagundutako jarduerak finantzatzeko lortutako beste dirulaguntza, laguntza, diru-sarrera edo baliabideekin.\nAurrekoa gorabehera, dirulaguntza hauek, berak bakarrik zein beste dirulaguntza batzuei gehituta, ez dute inoiz gaindituko proiektuaren gauzapenak sortutako kostu osoaren %100.\n22.–Onuradunek bete beharrekoak.\n22.1. Dirulaguntza hauen entitate onuradunek Dirulaguntzei buruzko azaroaren 9ko 11/2005 Foru Legearen 9. artikuluan ezarritako betebehar orokorrak bete beharko dituzte.\na) Nafar Lansare-Nafarroako Enplegu Zerbitzuari jakinaraztea parte-hartzaileen zerrenda, proiektuaren xedea den jardueraren hasieran.\nb) Nafar Lansare-Nafarroako Enplegu Zerbitzuari helaraztea, funtzionamenduan hasteko lehenbiziko astean, proiektuko xede-jardueraren hasieraren jakinarazpena. Ezarritako epean jakinarazi ezean, zigorra ezarriko zaio, alegia, proiektuari esleitutako dirulaguntzaren murrizketa, ekintza hasi eta jakinarazi behar zen egunetik hasieraren berri eman arte igarotako egunei dagokien zati proportzionala kenduta.\nc) Dirulaguntzaren xedeko jarduera deialdian ezarritako moduan eta epeetan egitea.\nd) Dirulaguntza hartu duten langileen lan-kontratuak aurkeztea.\ne) Proiektuaren hasieran aurkeztea haren iraupen osoan zehar egin beharreko jarduera guztien planifikazioa eta egutegi zehatza.\nf) Nafar Lansare-Nafarroako Enplegu Zerbitzuari jakinaraztea parte-hartzaileen altak eta bajak ahalik eta lasterren.\ng) Nafar Lansare-Nafarroako Enplegu Zerbitzuak edo beste erakunderen batek egin beharreko egiaztapen, jarraipen eta kontroleko jarduketak onartzea.\nh) Nafar Lansare-Nafarroako Enplegu Zerbitzuari jakinaraztea beste administrazio edo entitate publiko edo pribatu batzuek, nazionalek nahiz nazioartekoek, xede bererako emandako bestelako dirulaguntzarik, laguntzarik, diru-sarrerarik edo baliabiderik jaso den, bai eta dirulaguntzak emateko kontuan hartutako xedeak edo baldintzak aldatu diren ere. Jakinarazpen hori haien berri izan orduko eginen da eta, betiere, jasotako funtsak zertan erabili diren justifikatu baino lehen.\ni) Nafar Lansare-Nafarroako Enplegu Zerbitzuari behar bezala justifikatzea onetsitako proiektuan aurreikusitako laneratze konpromisoak bete dituela.\nj) Jasotako diruaren erabilerari buruzko frogagiriak gordetzea, agiri elektronikoak barne, egiaztatzeko eta kontrolatzeko jarduketen xede izan daitezkeen bitartean.\nk) Diruz lagundutako jarduerak izaera publikoa duela agerraraztea. Diruz laguntzen diren programak hedatzeari eta gauzatzeari lotutako jarduketa guztietan, gutxienez, Nafarroako Gobernuaren ikurra sartu beharko da, eta Nafar Lansare-Nafarroako Enplegu Zerbitzuaren lankidetza eta abenduaren 5eko ESS/1857/2016 Aginduaren IV. eranskinean ezarritako elementuak aipatu. Horiek guztiak lehentasunezko tokian jarriko dira, eta ez dira inola ere entitate onuradunaren ikurra baino txikiagoak izanen. Betiere proportzioak eta jatorrizko gama kromatikoa errespetatuko dira.\nl) Nafar Lansare-Nafarroako Enplegu Zerbitzuari ematea laguntzen jarraipena egiteko behar duen informazio guztia.\nm) Istripu aseguruko poliza bat sinatzea, lantegi-eskola hasi baino lehen. Poliza horrek estaliko ditu proiektuaren gauzapen-aldi guztia, egin nahi diren jarduketak eta eguneroko ordutegi osoa ere bai. In itinere istripuaren gastuak eta ikasleek enpresetara eta beste establezimendu batzuetara egiten dituzten bisiten ondoriozko arriskuak estali beharko ditu, eta jarduketen garapenari euskarri eman beharko diote.\nHirugarrenen aurreko erantzukizun zibila ere estali beharko du polizak, proiektua gauzatu bitartean parte-hartzaileek eragindako kalteak estaltzeko eta Nafar Lansare-Nafarroako Enplegu Zerbitzua horren gaineko erantzukizun orotik salbuesteko. Aseguru poliza kolektibo bat sinatzen ahalko da, adierazitako baldintzekin, parte-hartzaile guztiak estaliko dituena.\nParte-hartzaileek ezin izanen dute lantegi-eskola hasi istripu aseguruaren poliza sinatu ez bada, inola ere ez. Polizak, gutxienez, estaldura hauek izanen ditu:\n–Osasun laguntza mugagabea, istripuagatik.\nn) Jarduketak grabatzea SISPE/Silcoi web/Orientasaren.\nñ) Laneko arriskuen hasierako ebaluazioa egin izanaren ziurtagiria igortzea Nafar Lansare-Nafarroako Enplegu Zerbitzuari, hala xedatzen baita Laneko Arriskuen Prebentzioari buruzko azaroaren 8ko 31/1995 Legearen 16. artikuluan. Ebaluazio horretan proiektuaren instalazioak eta lanpostuak aztertuko dira, langileek lantegi-eskolan dituzten lan baldintzen ondorioz segurtasunean eta osasunean izan ditzaketen arriskuak kendu edo murrizteko xedez. Laneko arriskuen prebentzio planaren berri emanen zaie, zuzendaritzako kideei, irakasleei baita lanean ari diren ikasleei ere.\no) Programan izan duten parte-hartzea amaitzean, pertsona onuradunek entitate onuradunak luzatutako ziurtagiria jasoko dute. Ziurtagiri horretan programan egindako ordu kopurua agertuko da, baita eskuratutako prestakuntza teoriko-praktikoaren ebaluazioa eta egindako prestakuntza moduluak ere.\np) Kontratatzeko konpromisoa bete dutela frogatu beharko dute entitate onuradunek, dirulaguntza emateko prozeduran hartu eta baloratu zen uneko baldintzen arabera bete dutela frogatu ere.\n22.2. Gardentasun betebeharrak.\nGardentasunari, informazio publikoa eskuratzeari eta gobernu onari buruzko maiatzaren 17ko 5/2018 Foru Legearen 3c) artikuluan aipatutako entitate pribatuak behartuta daude ezarritako gardentasun betebeharra betetzera, baldin eta 20.000 eurotik gorako laguntzak edo dirulaguntzak jasotzen badituzte, urte baten epean, Nafarroako Aurrekontu Orokorren kargura, edo jasotako laguntzak edo dirulaguntzak haien urteko diru-sarrera guztien %20 badira, betiere gutxienez 5.000 eurora iritsiz gero.\nAipatu diren inguruabarrak gertatzeagatik gardentasun betebeharrak dituzten entitate onuradunek jarraian adierazten den informazioa helarazi beharko dute hilabeteko epean, dirulaguntza emateko ebazpena jakinarazten denetik zenbatzen hasita:\nc) Entitateak aurreko urtean kargudun bakoitzari ordaindutako ordainsari gordinak eta gainerako diru-konpentsazioak, kontzeptuz kontzeptu zehaztuta. Sortu berriak diren entitateen kasuan, helarazi beharreko informazioa haien aurrekontuetan edo plan ekonomiko-finantzarioan jasotzen dena izanen da.\nEntitateak gardentasun betebeharra bete behar ez badu, aurreikusitako inguruabarrak gertatzen ez direlako, horren gaineko aitorpena aurkeztu beharko du.\nEntitateak ekitaldi berean dirulaguntza bat baino gehiago jasotzen badu, ez du informazioa errepikatu beharko dirulaguntza bakoitzerako, salbu eta hasieran eman zituen datuak aldatzen badira. Horretarako, entitateak identifikatu beharko du noiz eta Foru Komunitateko Administrazioaren zein organoren aurrean aurkeztu zuen informazioa.\nBetebehar hori bete ezean, emandako dirulaguntza ez da ordainduko, ezta aurrerakinak ere, eta kasua bada, kobratutako zenbatekoak ere itzuli egin beharko dira, Dirulaguntzei buruzko azaroaren 9ko 11/2005 Foru Legearen 35.1.c) artikuluan ezarritakoari jarraikiz.\nAurrekoa galarazi gabe, onuradun guztiek unitate kudeatzaileari behar duen informazio guztia emateko betebeharra izanen dute, aurretiazko errekerimendua eginda eta hamar eguneko epean, hark gardentasun eskakizunak bete ditzan, Gardentasunari, informazio publikoa eskuratzeari eta gobernu onari buruzko maiatzaren 17ko 5/2018 Foru Legearen II. tituluan jasotakoarekin bat.\nErrekerimenduan horretarako emandako epea hura bete gabe iraganik, isun hertsatzaileak ezartzea erabakitzen ahalko da, 500 eurotik 5.000 eurora bitartekoak, interesdunari ohartarazi eta entzunaldia eman ondoren. Isuna hamabost egunetik behin errepikatuko da, errekerimendua bete arte. Isunaren zenbateko osoa ez da izanen dirulaguntzaren zenbatekoaren ehuneko bost baino handiagoa. Isunaren zenbatekoa zehazteko, ez-betetzearen astuntasuna eta proportzionaltasunaren printzipioa hartuko dira kontuan.\n23.–Onetsiriko proiektuen aldaketak.\n23.1. Proiektuak aldatuz gero edo dirulaguntzak emateko kontuan hartutako baldintzak aldatuz gero, Nafar Lansare-Nafarroako Enplegu Zerbitzuari jakinarazi beharko zaio aldez aurretik, hark baimendu ditzan.\n23.2. Aldaketen eskabideek egoki argudiatu beharko dute aldaketa edo proiektua hasieran planeatu bezala aurrera eramatea galarazten duen zailtasun berria. Aldaketa horiek, alabaina, ezin izanen dute aldatu hasierako balorazioan emandako puntuazioa. Aurkezpena egin beharko da proposatu nahi den aldaketa hasi baino lehen, 15 egun natural gutxienez.\n23.3. Aldaketa horiek funtsezkotzat jotzen badira, Nafar Lansare-Nafarroako Enplegu Zerbitzuak ebazpen bat emanen du, onartutako dirulaguntzaren zenbatekoa gutxitu edo bertan behera uzteko, sartutako aldaketen garrantziaren arabera. Proiektuaren hasierako eguna aldatzen bada, aldaketa funtsezkotzat joko da beti.\nAldaketa ez bada funtsezkotzat jotzen, zerbitzuburu eskudunak emandako ofizioaren bidez jakinaraziko da baimena.\n24.–Jarraipena eta ebaluazioa.\n24.1. Nafar Lansare-Nafarroako Enplegu Zerbitzuak beharrezko zeregin guztiak eginen ditu diruz lagundutako jarduketak kontrolatzeko eta haiei jarraipena egiteko. Entitate onuradunek beharrezkoak diren datu, agiri eta informazio guztiak emanen dituzte egindako jarduketa ebaluatzeko, justifikatzeko, jarraitzeko eta kontrolatzeko. Hain zuzen ere, proiektuetan parte hartzen duten pertsonen laneratzea egiaztatuko da, Gizarte Segurantzan kontsulta eginda.\n24.2. Nafar Lansare-Nafarroako Enplegu Zerbitzuak laguntzaren xedeko jarduketak ikuskatzen ahalko ditu, dirulaguntzak ematean aintzat hartutako eta ezarritako baldintza eta zehaztapenetara egokitzen ote diren egiaztatzeko. Horretarako, beharrezkoak diren bisitak egiten ahalko ditu, dirulaguntza jaso duten jarduerak egiten diren tokietara ere, behar bada, horien betetze-maila ebaluatze aldera.\n24.3. Profesionaltasun ziurtagiria lortzera bideratutako programa denez, entitate onuraduna Nafar Lansare-Nafarroako Enplegu Zerbitzuko kalitatearen jarraipenerako planari lotuko zaio, aurreikusitako lanbide gaitasunak eskuratzen direla bermatuko dituzten prestakuntza-ekintzen garapenean kalitate-maila onargarriak daudela ziurtatzeko.\nDirulaguntzei buruzko azaroaren 9ko 11/2005 Foru Legearen 15. artikuluan xedatutakoarekin bat, Orientaziorako, Enplegua Sustatzeko eta Enpresendako Zerbitzuetarako Zerbitzuak jendaurrean jarriko ditu emandako dirulaguntzak Nafarroako Atarian (www.navarra.eus), eta bertan adieraziko dira deialdia, aurrekontuko zein programari eta kredituri egotzi zaizkien dirulaguntzak, onuraduna, emandako zenbatekoa eta dirulaguntzaren xedea. Datu horiek, orobat, Estatuko Administrazioko Kontu-hartzailetza Nagusiak argitaratuko ditu bere web-orrian, Dirulaguntzei buruzko azaroaren 17ko 38/2003 Lege Orokorraren 20.8 artikuluan aurreikusitakoarekin bat.\nDeialdi honek ezartzen duena betetzeko beharrezkoak diren datu pertsonalen tratamendua honako arau hauen arabera eginen da: Europako Parlamentuaren eta Kontseiluaren EB 2016/679 Erregelamendua, 2016ko apirilaren 27koa, Datu pertsonalen tratamenduari eta datu horien zirkulazio askeari dagokienez pertsona fisikoak babesteari buruzkoa, eta 95/46/CE Zuzentaraua indargabetzen duena; eta 3/2018 Lege Organikoa, abenduaren 5ekoa, Datu pertsonalak babesteari eta eskubide digitalen bermeari buruzkoa, baita gainerako garapen-araudiak ere, hari kontra egiten ez diotenean.\nZehazki, entitate onuradunen ardura izanen da programetan parte hartzen duten pertsonei aipatu EB Erregelamenduaren 13. artikuluan adierazitako informazioa ematea.\nGainera, entitate onuradunek bildu beharko dituzte, programetan parte hartzen duten pertsonengandik, dagozkien baimenak, organo kudeatzaileak haien lan bizitzak kontsultatu ahal izan ditzan.\n27.–Betebeharrak ez betetzea eta dirulaguntzak itzultzea.\n27.1. Hartutako zenbatekoa itzuli beharko da, osorik edo partez, baldin eta programa gauzatzen ez bada, dirulaguntza emateko ezarritako baldintzak betetzen ez badira, Dirulaguntzei buruzko Foru Legearen 35. artikuluan aipatzen diren kausak gertatzen badira edo oinarri hauetan berariaz aipatzen diren betebeharrak betetzen ez badira. Legez ezarritako kasuetan, gainera, bidezkoa izanen da dirulaguntza ordaindu zenetik itzuli beharraren gaineko ebazpena ematen den arte sortutako berandutze-interesak ordaintzeko eskatzea.\n27.2. Ezarritako epean justifikatu ezean, onartutako dirulaguntza kobratzeko eskubidea galduko da eta aurreratutako zenbatekoak itzuli beharko dira, berandutze-interesak barne.\n27.3. Dirulaguntza erabiltzen baldin bada bere hasierako helburuak ez diren beste helburu batzuetarako, eta aldaketa hori Nafar Lansare-Nafarroako Enplegu Zerbitzuari jakinarazten ez bazaio, dirulaguntza osoa itzuli beharko da, berandutze-interesak barne eta horren ondorioz ezar daitekeen zehapena galarazi gabe.\nEzin izanen da aldaketarik onartu proiektuak emateko baldintzetan edo dirulaguntzak emateko aintzat hartutako baldintzetan, baldin eta aldaketa horiek kontratazio konpromisoei eragiten badiete, salbu eta halabeharrezko kausak gertatzen direnean, behar bezala frogatuz gero eta Nafar Lansare-Nafarroako Enplegu Zerbitzuak onartuz gero.\n27.4. Entitate onuradunak ia baldintza guztiak betetzen dituenean eta konpromisoak betetzeko jarrera garbia duela egiaztatzen duenean, itzuli beharreko zenbatekoa proportzionaltasun irizpideari jarraikiz zehaztuko da, dirulaguntza emateko ezarritako baldintzak zenbateraino eta noraino bete ez diren ikusita. Deialdi honen ondorioetarako, “adierazgarritzat” joko da onetsitako proiektuaren %75 betetzea.\nLan munduan txertatzeko konpromisoa, proiektuan ezarri bezala betetzen ez bada, %5 itzuli beharko da proiektuan adierazitakoaren ez betetze-maila %20ra arte iristen denean; %10 itzuliko da portzentaje hori %21etik %50era artekoa denean; %15 itzuliko da %51tik %75era artekoa denean, eta %20 itzuli beharko da portzentaje hori gaindituz gero.\n27.5. Aurreko lerroaldean ezarritakoaz gain, laneratzeko konpromisoa ez betetzeak honako zigor hau ekarriko dio entitateari: hurrengo deialdian, lagundutako oraingo proiektuan bete ez dituen kontzeptuengatik emandako puntu kopuru bera kenduko zaio.\n27.6. Entitate onuradunak organo kudeatzaileari eskatzen ahalko dio dirulaguntzaren zati bat bere borondatez itzultzeko. Entitateak bere borondatez itzultzen badu dirua eta, Dirulaguntzei buruzko azaroaren 9ko 11/2005 Foru Legearen 35. artikuluan xedatutakoa aplikatuz, bidezkoa bada berandutze-interesak aplikatzea, horiek kalkulatuko dira eskaera egiteko unera arte.\n29.–Oinarri arautzaileen aurkako administrazio errekurtsoak.\nInteresa duten pertsonek edo entitateek gora jotzeko errekurtsoa jartzen ahal dute oinarri arautzaile hauen aurka eta haien aplikazioan ematen diren egintzen aurka, Eskubide Sozialetako Departamentuko kontseilariari zuzendua, Nafarroako Aldizkari Ofizialean argitaratu edo haiek jakinarazi eta biharamunetik hilabeteko epean. Aurkaturiko ekintza esanbidezkoa ez bada, edozein unetan jar daiteke gora jotzeko errekurtsoa, isiltasun administratiboaren ondorioak izan eta biharamunetik aurrera.\nIragarkiaren kodea: F1903511


Kutxabank - Eraikuntzako arrisku orotarako asegurua\nObran eragindako kalteak: Eraikuntza-lanetan eragindako kalteak edo galera materialak estalduta egongo dira honako hauen kausaz gertatu badira:\nSutea, tximistak jotzea edo leherketa.\nLur- edo harri-jauziak, lurra behera etortzea.\nEzinbesteko gertaerak eta naturaren arriskuak.\nMaterial akastuna edo desegokia erabiltzeagatik, eskulanean egindako akatsengatik edota proiektua taxutzean egindakoengatik gertatutako istripuak.\nObra-hondakinak kentzeagatiko edo Eraispenagatiko gastuak:\nGrebek edo Matxinadek eragindako kalteak\nHurrengo hauek ekarritako gastuak:\nAparteko orduak, Gaueko eta Jaiegunetako lanaldiak eta Espres pleita.\nZerbitzu profesionalen ordainsaria.\nSuhiltzaileen eta Salbamendu-lanen zerbitzuak.\nAukeran dauden estaldurak\nTerrorismo ekintzek eragindako kalteak\nKontratuz kanpoko Erantzukizun zibileko hautazko asegurua\nDagokigun aseguruaz gain, aukera dago Erantzukizun zibileko asegurua kontratatzeko. Horri esker, aseguratutako pertsonak bere erantzukizun zibilaren ondorioz eman beharreko kalte-ordainen ordainketa bermatuta edukiko du, hirugarrenei gorputzeko kalte edo galerak edota kalte eta galera materialak eragin dizkienean. Eta kalte-ordainak ez ezik, judiziozko zein judizioz kanpoko gastu guztiak eta fidantza judizialak ere estalita egongo dira.\nAseguratutako pertsonaren erantzukizun zibila estalita egongo da, besteak beste, honako kasu hauetan:\n- aseguratutako pertsona lursail, lokal edo dena delakoaren obra-sustatzailea, jabea, maizterra, usufruktuduna edo lagapen-hartzailea bada, edo besterik gabe edukitzailea bada.\n- kontratistek, azpikontratistek eta, oro har, aseguratutako pertsonaren izenean aritzen den edonork eragindako kalteengatik aseguratutako pertsonak izan dezakeen erantzukizun ororen aurrean.\n* Eraikuntzako Arrisku Orotarako asegurua eta Erantzukizun zibileko asegurua Mapfre S.A.-ren aseguruak dira. KUTXABANK, Kutxabank Bizitza eta Pentsioak sozietatearen bankako aseguruen operatzaile bakarra da, eta haren baimena eman du Kutxabank aseguru-etxearekin eragiketak egiteko. Gainera, artekarien Erregistro Administratibo berezian inskribatuta dago hurrengo zenbakiaz: C0654A95653077.\nedo Obrak osorik aseguratzea eta, kasuan kasu, Kontratuz kanpoko Erantzukizun zibila barne sartzea.\nedo Mantentze-lanetarako epea: obra amaitu ondorengo 12 hilabeteetan, obrak jasandako kalte materialengatik egin beharreko mantentze-lanak babestuta egongo dira, baldin eta kalte horiek obra eraikitze bidean zegoenean gertatutako kausek eragindakoak badira.


IRRATIAK IRRATIA: Arraioko berri kontatu dio Marlenek Antxetako Aitziber Zapiraini - Arrosa\nTarte berri bat estreinatu behar dugu gaurkoan, entzule. Aurreko bi denboraldietan, hileko azken ostiraletan, Mirari Martiarenaren bisita izaten genuen, eta hilabeteko Mirarikeriara hausnarketa interesgarriak ekartzen zizkigun, umore puntuarekin beti ere. Denboraldi honetan ere hartuko dugu tartea Martiarenaren ekarpenak gurera ekartzeko, baina oraingoz estreinatzera goazen atal berria aurkeztuko dizuegu. Irratiak irratia izenez bataiatu dugu, eta hilero hilero, Arrosa sareko irrati bateko lagunek beste irrati batekoei elkarrizketa egingo diete, eta geure sarean elkar ezagutzeaz gain, irratiak eurak ezagutarazteko helburuz. Tartea estreinatzeko, Antxeta irratiko Aitziber Zapirainek Zarauzko Arraio irrati libreko Marlen harrapatu du telefonoz.\nTxibierroak uluka #50 Txibierroak uluka 'deluxe'


Antzerkiak, ikastaroak eta umeentzako ikuskizunak gailenduko dira uztailean - Aretxabaleta - Goiena.eus\nAntzerkiak, ikastaroak eta umeentzako ikuskizunak gailenduko dira uztailean\nAne Vitoria 2017-07-05 15:27\nGaur bertan ekingo zaio Aretxabaletako uztaileko kultura egitarauari Trapu Zaharraren Se finy antzerkiarekin. Aurtengo kultura eskaintza oso zabala da umeentzako ikuskizunak, antzerkiak, ikastaroak eta bestelakoak izango baitira.\nGaur goizean aurkeztu dute Aretxabaletako Kultura zinegotzia Jose Migel Uribarrenek eta Kultura Teknikaria Ima Migelek uztaileko kultura egitaraua. "Kale antzerkia bultzatzeko asmoz lau antzerki, Goazeneko ikuskizuna, pintura klaseetan eginiko lanen erakusketa eta abarrekoak eskainiko zaie herritarrei" esan du, Migelek.\nEgitarau osoa azaldu ostean honako hau azpimarratu du Kultura zinegotziak: "Pintxo pote egunak aprobetxatu nahi ditugu performance antzeko bat eskaintzeko. Horren helburua da, jendea herria garbi mantendu behar duela kontzientziatzea. Izan ere, pintxo pote egunetan jendeak basoak, plastikoak eta abarrekoak uzten baititu kaletan botata". Horretarako, Txaro Gallegok performance-a eskainiko du herrian zehar gaur arratsaldean, eta baita uztailaren 12 zein 19an, pintxo pote egunetan, hain zuzen ere.\nHorrez gainera porra baten berri eman nahi izan du Uribarrenek: "Joan den hilabete hasieran porra bat jarri genuen martxan. Udaletxeko lorategian dagoen zedroaren altuera eta adina asmatu beharko dira eta porrarekin biltzen den dirua Saharako eskoletarako materiala erosteko erabiliko dugu. Gure helburua 1.000 euro inguru lortzea da". Tiketak Arkupen, Kioskoan, Orly tabernan eta Belar Meta dendan eskura daitezke.\nAzkenik, ekintza ezberdinak antolatzen dituzten herritarrei eskerrak eman die udalak. "Uztaileko egitarauan, herritarrek martxan jarri dituzten hainbat ekintza ere izango dira, asteburu honetan izango den 3X3 txapelketa esaterako. Eta, bertan biltzen den dirua bertako mutiko baten alde egiteko izango da. Hori egitea posible bilakatu da Gorka Larzia eta plazako hainbat tabernei esker", adierazi du zinegotziak.\nUztaileko kultur egitarauan barne daudenak hauek dira:\nTrapu zaharra: Se finy (uztailak 5, 19:00, Durana kalean)\nTelon rojo: Haiek naiz (uztailak 12, 19:00, Mitarten)\nZirika zirkuz: Ondorengoak- Prim@as (uztailak 19, 19:00, Konbentuko jardinean)\nPanta Rhei: Astokilo (uztailak 26, 19:00, Herriko plazan)\nArte eta sinbologia Ainhoa Caberoren eskutik (uztailak 5, 12 eta 19, Arkupen. Goizeko 11:00etatik-12:30etara)\nPatroigintza eta moda diseinuan Katalin Antxiaren eskutik (10:30-12:30 hastapena/ 16:30-18:30 hobekuntza)\nTxan: 'Txinbili txanbala' (uztailak 6, 19:00, Konbentuko jardinean)\nKixka taldea: 'Bikote bihurria' (uztailak 20, 19:00, Konbentuko jardinean)\nPintura ikastaroko lanak (uztailaren 4tik 29ra Arkupe kultur etxean. 11:00-13:00/18:00-20:00. Zapatu domeka eta jai egunetan itxita)\nKotxe telegidatuen erakustaldia (uztailak 2, 11:30 / 18:00, Herriko plazan)\nGoazen (uztailak 15, 19:30, Herriko plazan)


E7 MR Aktibatutako Zaratak Haririk gabeko Bluetooth aurikularretako aurikularrak ezeztatzen ditu - Cowinaudio\nHasiera MAX Series E7 MR Zarata aktiboa Bluetooth hari gabeko belarri aurikularrak bertan behera uztea\nE7 MR Zarata aktiboa Bluetooth hari gabeko belarri aurikularrak bertan behera uztea\nSalduta $ 79.99\nZarata aktiboa bertan behera uzteko teknologia profesionala. Bidaiarako, lanerako eta beste edozein lekutan zarata gutxitzea nabarmen. Zarata murrizteko aktibo teknologia aurreratuak hegazkinen kabinaren zarata, hiriko trafikoa edo okupatutako bulegoak, entzun nahi duzuna ardatz bihurtzen zaitu, zure musika, filmak eta bideoak goza ditzakezu. Zarata ezeztatzeko funtzioak ondo funtziona dezake bai alanean bai haririk gabeko moduan.\nErantzun baxua eta zehatza. COWIN-en entzungailuetako aurikularrak bertan behera uzteak soinu indartsua eta lasaia eskaintzen dizu, musika hobeto gozatzen lagunduko dizuna. Bezeroak soinu kalitate hobea eskaintzen duten helburua gure etengabeko lana da.\nKalitate handiko mikrofonoa eta NFC teknologia integratua. COWIN E7MR-k kalitate handiko mikrofonoa eskaintzen du esku libreko deiak egiteko. Hau komeni zaizu kableetatik askatzeko. NFC parekatzeak ahots galderak lagunduta, konexio azkarra eta egonkorra agintzen du Bluetooth bidez gaitutako gailuekin, Bluetooth funtzio indartsua.\nProteina Belarri Profesionala eta 90º-ko birakatzeko belarritakoak. Iraunkortasuna eta erosotasun gehiago, Gozatu kalitate handiko eta entzuteko luzerako erosotasuna. Larruazalaren ehundura, oso belarri arin erosoa egun osoan jantzi dezakezu. Oroigarri leuna: entzun ezazu entzungailua 2-3 ordu bakoitzean belarriak lasaitu daitezen, entzumena ondo pasatzeko eta burua eroso mantentzeko.\n30 orduko erreprodukzio-denbora karga bakoitzeko Bluetooth moduan. 750mAh bateria integratuak ez ditu entzungailuak itzaltzen utziko; zure mundua zarata gabe gozatu ahal izango duzu 30 orduz. Ez duzu kezkatu behar bidaia luzean energia eskasiaren arazoa. 18 hilabeteko bermea eta erantzun azkarra eta bezeroarentzako zerbitzu atsegina. Oharra: baimendutako saltzaile esklusiboa COWIN da.\n10221 berrikuspenetan oinarrituta\nAzkenean, guretzako funtzionatzen duen entzungailua\nAgindu dugun hirugarren entzungailu hau da. Nire senarra buru handi gisa eta eroso sentitzen zen zerbait aurkitzea oso zaila zen. Hauek maite ditu. Instalazioa erraza eta erraza zen bere ordenagailuan. Zarata ezeztatzeak oso ondo funtzionatzen du sorbaldan ukitu behar dudala filmarekin ikusten ari denean. Zaleek leihoan maiz joaten du egun beroetan eta hori eta kanpoko zarata bertan behera uzten ditu. Egokitzea erosoa da. Gehieneko neurrira bota du. Hain eskertuta nago azkenean beraientzako entzungailu egokiak aurkitu ditugula.\nWow, entzungailu hauek kanporatu ninduten - nire familia desagertu egin zen (isiltasuna)!\nGustatzen zitzaizkion lagun baten eskutik jaso ditut. Bose Quiet Comfort aurikularren pare bat nahi izan dut beti eta niretzat horiek% 90etik gorako prezioa dute. Zarata ezeztatzeak aire girotuko gelako zarata desagertu egin zen. Oso ondo egin zuen nire alabak nire ondoan zutik nengoela, ia nire arreta erakarri nahian. Oso ondo funtzionatzen dute. Hiru ordu baino gehiago irakurri eta telefonoaren musika entzuten saiatu ondoren, bateriak entzungailuen% 5 inguru baino ez zuen irakurri. Gainera, lan egin zuten gama ezin hobea izan da! Telefonoko Bluetooth bidez bulegoan nire bulegoko atzeko hormara joan nintzen zero beherakadarekin - 30 metro baino gehiago! Kasua oso egokia da eta oso trinkoa da.\nGomendatu biziki entzungailuak prezio merkean.\nAurikularrak maleta erdi-gogorreko maletategia eramaten dute. Kasuaren aldeak sare osagarriak ditu osagarri guztiak edukitzeko (aurikularren kablea, kargatzeko kablea eta instrukzio eskuliburua). Bidaiarako edo eguneroko biltegirako oso polita da, dena garbi mantendu dadin eta dagokion lekuan. Nik nahiko aldizka eraman ditut hauek jaso nituenetik. Lorategi lanetan, txakur / haurtxo ibilaldietan eta Zoom-eko bileretan pasatu dira eta inoiz ez dut ondoeza sentitu horiek jantzita. Erregulagarriak eta erregulagarriak dira, beraz, buruko forma eta tamaina askotara egokitu daitezke. Betegarria lodia, erosoa eta biguna da eta iraunkorrak direla dirudi. Ez dut narritadurarik edo nekerik sentitzen horiek jantzita. Bluetooth bikoteak nahiko sinpleak dira, iraganean erabilitako beste edozein Bluetooth gailurrena ez den beste edozein. Entzungailu hauek dauzkaten funtzio zoragarri bat da telefonoaren edo ordenagailuarekin parekatuz gero gailu erabilgarrien zerrendan agertzen dena. Besterik gabe, asmakizunak lotzen dituena da. Aurikularrak lotzen ez diren gailutik urrunegi egon naiz, baina aukera nahiko duina dela uste dut ez ditudala sekula tanta edo stutters batere sentitu. Zarata bertan behera uzteko funtzioa ona da. Ez da "itzalketa" osoa epe hoberen faltagatik, baina nire inguruan ANC funtzioa aktibatzen den bitartean nire inguruan gertatzen ari denarekin okertu egingo naiz. Bizikleta martxa polita egin nuen tokian tokiko pista batzuetan eta zalantzarik gabe gehiago sentitu nintzen momentuan. Bateriaren bizitza luzea dirudi. Aurikularrek% 75 inguru kargatzen zuten kutxatik atera nituenean lehenengo aldiz. Egunero ordu batzuk daramatzat egunero iritsi eta gero% 50 inguru eserita dauzkat. Kargatu nuen laugarren egunean, kargatu ondoren entregatu ondoren. Oso bateriaren bizitza nahiko nahiko harrituta. Bluetooth konektibitatea 25-35 metro ingurura arte funtzionatzen du, baina ez du sartzen eta ateratzen. Hauek ere maniobragarritasun gehigarriarekin batera datoz. Entzungailu bakoitza modu independentean biratu daiteke, eta entzungailuen kontrolak daude (bolumena, potentzia, Siri eta zarata aktiboaren baliogabetzea). Ez espero estudioko kalitateko audioa entzungailu hauetatik. Haririk gabeko aurikularren askatasuna eta fidagarritasuna nahi duen batez besteko pertsona batentzat dira. Belarri-edalontziak, belarriko kuxinak eta buruhandiak. Emakumezkoen ahotsaren adierazleak ditu bateriaren bizitzarako, parekatzeko, zaratak ezeztatzeko. Aurretik topatu ditudan entzungailu asko baino polit eta gogorragoak dira; Badirudi Cowin kilometro osagarria egin zela eta ahots grabazio fresko batzuk lortu dituela. Orokorrean, oso gomendagarriak ditut aurikularrak prezio puntu honetan, soinu kalitatea, zarata murrizteagatik, eraikuntzaren kalitateagatik eta erosotasunagatik.\nOso ona NC eta Soinua prezioen barrutian!\nNi ez naiz audiofiloa, baina soinua garbia eta garbia da. Benetan, nire emaztearen Skullcandy entzungailuak kostatu zitzaizkidan. Tolesgarriak, erregulagarriak, ongi moldatzen dira eta oso erosoak dira Telefonoa kargatzen utz dezaket, nire etxeko edozein lekutara edo patiora ere apur bat atera dezaket, eta entzungailu hauek konektatuta daude. Sartutako audio kablea erabiltzeko aukera ere bikaina da. Nire ordenagailurako kablea eta bluetooth-a erabiltzeko joera dut. Telefonoan musika eta podcastak entzuten ditut lanean nagoen bitartean kontzentrazioari laguntzeko. Haririk gabeko entzungailu bat behar nuen nire telefono berriak 3.5 mm-ko audio jack ez duelako. Aurretik egindako belarri kableak aurrez aurreko zarata nahiko bat isuri zuen, beraz, zarata bertan behera uzteko aukerak aztertu nahi nituen. Marka ezagunak prezioztatu ditut haririk gabeko eta zarata bertan behera uzteko eskaintzetarako, baina prezioak 180 $ -tik hasita. Ez nuen nahi hain garestia den zerbait nire mahaian lanean. Eta horietako askok "audiofilo" maila soinuaren kalitatea zuten - ez nuen hori ordaindu nahi atzeko planoan musika ematen zuen zerbaitengatik. Orain dela pare bat aste erabili ditut eta ezin dut adierazi zein hunkituta nagoen haiekin. . Zarata ezeztatzea eta audioaren kalitatea onak dira nire lan ingurunearentzat, baina benetan harritu nau belarriko piezak eta buruko uhala egokitzea eta sentitzea. Uhala arin-arin beteta dago eta belarritakoak nahikoa sakonak dira belarrietan sakatu ez dadin, eta koparen barne diametroa oso ona da nire belarri handietarako.\nIhes kanpoko soinuak\nHau belarriko aurikularren gainean lortu nuen nire meditazioarekin laguntzeko. Betidanik izan naiz belarrietako zalea, nire yoga lagun batek esan didanean belarri gainazaleko entzungailuekin meditazioek esperientzia askoz hobea eskaini zidaten arte. Bihurtzen da benetan. Soinuak isolatzeari dagokionez zerbait erosoa da, eta ahotsarekin eta musikarekin lotura estuagoa sortzen du. Entzungailu hauek gustatzen zaizkit soinua garbia delako eta oso erosoak direlako. Nire entrenamendu aurikularrak erabiltzen ari naiz, nire entrenamenduetan izan ezik.


Guyana gastronomiaren postre goxoak Bidaia Albisteak\nGuyana gastronomiaren postre goxoak\nCarlos Lopez | | gastronomia, Guyana\nFruta tropikalak, Guyana gastronomiaren jaki bat\n.Ri buruz pixka bat gehiago ikasi ondoren Guyana gastronomia, batez ere barazkiak, haragiak, arraina. Orain, eta gatza merezi duen edozein bazkari edo afaritan gertatu behar den moduan, helmuga horretako postre garrantzitsuenetakoak zein diren jakingo dugu.\nKatalinak Guyanako ohiko gozokiak dira, postre gozoak dira, izenez ere ezagunak kukuak. Herrialde honetan kontsumitzen ez ezik inguruko herrialdeetan oso onartuak daude.\nKokoarekin, gari-irinarekin eta apailatze gozoarekin prestatzen dira. The Catalinas postre gisa dastatu daitezke jatetxe batean edo edozein lekutan aurki ditzakegun kaleko janari postu askotan. Postre goxo honetaz gain, beste asko aurki ditzakezu otordua amaitzeko, hala nola platano-fritadak, erroskilak edo koko musuak beste askoren artean.\nHorrelako helmuga batean, Guyana dagoen latitudean, fruitu tropikalak dira postrerako jateko alternatibarik onenetariko bat, beroa bero dagoenean zuku goxo eta freskagarriak prestatzeko ere aproposa.\nBesteen artean fruitu exotikoak Gyuanan aurki ditzakegun kokoak, guayabak, ananak, mangoak, papayak, platanoak edo saukiak daude, fruta entsalada bikainak eta elikagarriak egiten dituztenak, koko turroia, irabiatuak, koko sorbeteak eta oso proposamen goxo eta naturalen kate osoa.\nHurrengo sarreran helmuga honetan goza ditzakegun edari batzuk ezagutuko ditugu eta herrialde honetako gastronomiari eskainitako mezu sorta honen bigarren zatira pasatuko gara, non errezeta batzuk ekarriko dizkizut. Guyanaren zaporea zure mahaira ekar dezakezula.\nArtikuluaren bide osoa: Bidaia Albisteak » General » gastronomia » Guyana gastronomiaren postre goxoak\nAndroseko Tourlitis itsasargia\nBohí harana, Lleidan deskubritzeko gauza asko dituen lurraldea